Ambasador Kanade Roman Vaščuk: Makroekonomisti u Srbiji zanemaruju značaj rudarskog potencijala | Ist Media\n03:20: AM Sunday September 27, 2020\nAmbasador Kanade Roman Vaščuk: Makroekonomisti u Srbiji zanemaruju značaj rudarskog potencijala\nObjavljeno 4. November 2013. at 08:00 piše Ist Media\nBEOGRAD, (IST Media, foto Ana Stanković-Novaković) Kanadski ambasador u Srbiji Roman Vaščuk, izrazio je iznenađenje time da mnogi u Srbiji „prenebregavaju značaj rudarskog potencijala za razvoj celokupne privrede Srbije“.\nOn je,tokom Treće međunarodne konferenciji o mineralnim resursima u Republici Srbiji, koja je tokom vikenda održana u Beogradu, izjavio kako „makroekonomisti Srbije zaboravljaju da bogatstvo Srbije u mineralnim resursima može, u budućnosti značajno transformisati ekonomiju zemlje“.\n“Očigledno treba sve makroekonomiste staviti u jedan autobus i odvesti ih na bušotinu”, rekao je kroz osmeh na rudarskom samitu, nazvanom “Pokretačka snaga Srbije”, kanadski ambasador Vaščuk.\nOn je istakao da udeo rudarstva u celokupnom bruto domaćem proizvodu Srbije može biti mnogo veći od trenutnog, ali da Srbija mora u međuvremenu dokazati da je zemlja pogodna za investicije u taj sektor.\n“Bio bih veoma srećan da Vlada Srbije učestvuje na predstojećoj PDAC konvenciji u Torontu 2014. godine, gde bi promovisala Srbiju kao mesto pogodno za investicije u istraživanje ruda”, napomenuo je Vaščuk.\nKonvencija PDAC, je najmasovniji svetski samit rudarskih i istraživačko-geoloških kompanija, na kojoj se svake godine u najvećem gradu Kanade, investitorima predstavlja više od 1.000 kompanija i 126 zemalja.\nUčestvovanje na PDAC-ju bi Srbiji, kako kaže Vaščuk, omogućilo da sagleda kakva je njena pozicija na međunarodnoj rudarskoj sceni, i u razgovoru sa drugim rudarskim ministrima iz svih krajeva sveta, kroz razmenu iskustava i mišljenja, pomoglo da poboljša srpski kapacitet za privlačenje stranih investicija.\nNa istoj konferenciji, profesor Rade Jelenković, sa odseka za ekonomsku geologiju na Rudarsko-geološkom fakultetu u Beogradu, istakao je značaj dosadašnjih stranih investicija u istraživanje ruda u Srbiji.\nOn je podsetio da su u Srbiju, počevši od 2003. godine, strane kompanije uložile oko 300 miliona dolara. Od toga najvišeje uložila kompanija Avala resorsis sa 117 miliona, zatim Rio Sava sa 60 miliona, Dunav minerals sa 45 miliona i Rakita eksplorejšn sa 15 miliona\nInvesticije bi se značajno uvećale otvaranjem rudnika, tako da bi se umesto o milionima govorilo o milijardama dolara.\nRazvojnim projektima Sektora, kao i Strategijom upravljanja mineralnim resursima, projektovano je da prihod rudarske industrije do 2030. godine bude 3,8 milijardi evra, sa učešćem od pet odsto u BDP.\nIzvršni potpresednik za istraživanja u Avala risorsis šon Hason, ukazao je i na to da je u rudarstvu, jako bitno biti spreman na potencijalno enormni uspeh.\n“Šta će se desiti ukoliko se u Srbiji otkrije još rudnih tela poput Bora i Majdanpeka, srpska vlada mora unapred planirati uspeh tih razmera”, zapitao se Hason.\nNa konferenciji “Pokretačka snaga Srbije” učestvovali su i članovi Vlade, pomoćnik ministra prirodnih resursa, rudarstva i prostornog planiranja Zoran Danilović, državni sekretar tog Ministarstva Tomislav šubaranović, savetnik Ministarstva energetike, razvoja i životne sredine Sabina Ivanović, kao i finski ambasador Peka Orpana.


Nezavisno udruženje novinara Srbije podržava štrajk zaposlenih u Timočkoj televiziji i radiju jer smatra da su njihovi zahtevi potpuno opravdani. NUNS poziva vlasnika i direktora ove zaječarske medijske kuće da najhitnije ispune zahteve štrajkača\nZaposleni u Timočkoj televiziji i radiju juče su organizovali jednočasovni štrajk upozorenja, a zatim najavili da će od 14. aprila stupiti u generalni štrajk, jer nije ispunjen nijedan od njihovih zahteva.\nŠtrajkači zahtevaju da im se isplate zaostale zarade za 2015. godinu. Objašnjavajući razloge štrajka, zaposleni navode da od 31. decembra prošle godine, kada im je isplaćen prvi deo zarade za novembra, nisu dobili ni dinar za svoj rad.\nU jučerašnjem štrajku upozorenja, učestvovalo je 18 od 28 zaposlenih u Timočkoj televiziji i radiju. Zaposleni su o štrajku upozorenja pravovremeno obavestili direktora Timočke televizije Gorana Stankova, ali im on ništa nije odgovorio.\nTimočku televiziju je početkom 2010. godine kupio estradni menadžer Saša Mirković, vlasnik firme Beoton R. U septembru prošle godine, Mirković je kupio i dnevni list Sport čiji su zaposleni javno protestovali, takođe zbog kašnjenja u isplati zarada.\nU Beogradu 05. aprila 2016.\n← Vranje: Stranačke televizije i paralelni svetovi\nNDNV i NNŠ: Novosadska piratska stanica u predizbornoj kampanji →


CIK sa šefovima delegacija EU, OHR-a, OSCE-a i SAD-a o izmjenama Izbornog zakona BiH - BHRT\nAnja Grabovac, 07/04/2021\nPredsjednik i članovi Centralne izborne komisije BiH danas su održali online sastanak sa ambasadorom Johannom Sattlerom, šefom Delegacije EU i specijalnim predstavnikom EU u BiH, Valentinom Inzkom, visokim predstavnikom međunarodne zajednice u BiH, ambasadoricom Kathleen Kavalec, šeficom Misije OSCE-a u BiH i Ericom Nelsonom, ambasadorom SAD-a u BiH.\nKako je saopćeno, Centralna izborna komisija BiH je bila izložena političkim napadima, s političkim liderima koji su vršili prijekorne napade i na pojedine članove institucije. I dalje postoji jasno protivljenje bilo kakvim pokušajima podrivanja legitimiteta Centralne izborne komisije BiH kao institucije.\nRazgovarano je o reformi Izbornog zakona BiH i formiranju i početku rada Interresorne radne grupe za Izmjene izbornog zakona BiH, odnosno učešću predstavnika CIK-a u njenom radu.\nZaključeno je da je uključenje Centralne izborne komisije BiH u rad na izbornoj reformi iznimno važno.\nUloga Centralne izborne komisije BiH u izbornoj reformi, kao provedbenog tijela, kao i zbog njenog iskustava u organizaciji i provedbi izbora, može samo doprinijeti kvalitetu kreiranih zakonskih rješenja.\nTakođer, na sastanku je naglašeno da se vidljivi problemi u izbornom sistemu ne mogu riješiti samo radom Centralne izborne komisije BiH.\nProces izborne reforme potreban je kako bi se BiH približila europskim standardima i kako bi se osigurali novi alati za ublažavanje prevara i poboljšanje izborne funkcije. Na sastanku je razgovarano i o konkretnim rješenjima u izmjenama zakona, u smislu promjene sastava biračkih odbora, jačanje odredbi o finansiranju kampanje i izmjeni podzakonskih akata, poboljšanje tačnosti i brzine prebrojavanja glasačkih listića, povećanje tačnosti Centralnog biračkog spiska i dodavanje zakonskih odredbi za uključivanje tehnologija u izborni proces, koje mogu uvelike poboljšati transparentnost izbora 2022. godine.\n“Članovi Centralne izborne komisije BiH su upoznali ambasadore o aktivnom radu institucije na kreiranju prijedloga izmjena Izbornog zakona BiH, a koji će biti ponuđen u cilju provođenja reformi za poboljšanje izbornog sistema u BiH i njegovo približavanje europskim standardima.\nNavedeni prijedlog po njegovoj finalizaciji će biti prezentiran i predstavnicima međunarodne zajednice, ODIHR-a, Venecijanske komisije, kao i akademskoj zajednici u Bosni i Hercegovini, nevladinom sektoru i sveukupnoj javnosti u BiH, a isti će sadržavati i rješenja iz preporuka ODIHR-a / GRECO-a”, saopćeno je iz CIK-a.\nTags\t#CIK BiH\t#izmjene izbornog zakona\nHrvatski MUP negira optužbe za seksualno zlostavljanje Avganistanke\nNastavljeno suđenje Fadilu Novaliću i ostalima u aferi “Respiratori”


Hocu.ba Prijavite se za online kurs strategijskog menadžmenta – Hocu.ba\nPrijavite se za online kurs strategijskog menadžmenta\nUniverzitet iz Pensilvanije je raspisao konkurs za onlajn kurs strategijskog menadžementa za sve zainteresovane kandidate širom svijeta.\nUbrzajte svoju karijeru naučivši kako da razvijete i implementirate pobjedničke poslovne strategije za svoju organizaciju sa profesionalnim sertifikatom za strateški menadžment iz Vhartona. Povećajte svoje liderske sposobnosti prepoznavanjem i definisanjem konkurentske prednosti vašeg preduzeća, preciziranjem strategije za optimizaciju interakcije s klijentima i ostvarivanjem profita. Napravljen od strane poznatih svjetskih profesora u Vharton školi, ovaj program sertifikata pomaže vam da steknete upravljačke vještine koje su vam potrebne da biste pretvorili izazove koje predstavlja današnje tržište u mogućnosti za vaše poslovanje. Današnji lideri znaju da pružanje visokokvalitetne ponude po konkurentnim cijenama više nije dovoljno za opstanak; ovaj program je stvoren kako bi vam pružio znanje i praktičnu aplikaciju koja vam je potrebna za poboljšanje korisničkog iskustva, povećanje operativne efikasnosti i smanjenje troškova. Do kraja ovog programa na mreži, kreiraćete sopstvenu strategiju za povezivanje u sopstvenu organizaciju kako biste postigli stvarne rezultate.\nUkoliko želite da se prijavite neophodno je registrovati se na sljedećem linku: https://www.edx.org/professi…/wharton-strategic-management\nAutor Admin kurs menadžment prilika\n« Online stažiranje: FATIMA AL-FIHRI OPEN UNIVERSITY SUMMER 2020


Obavezujući poziv Trampovom advokatu da dostavi dokumenta o Ukrajini\nIzvor: NoviMagazin.rs, 01.Okt.2019, 09:59\nDemokrate u Predstavničkom domu Kongresa SAD uputile su obavezujući poziv Rudiju Đulijaniju, advokatu predsednika Donalda Trampa, da dostavi dokumenta koja se odnose na pokušaj vršenja pritiska na Ukrajinu da istraži bivšeg potpredsednika Džoa Bajdena i njegovog sina, prenosi danas Glas Amerike.\nOdbori za obaveštajna pitanja, spoljnu politiku, nadzor i reformu rada vlade uputili su Đulijaniju poziv a takođe >> Pročitaj celu vest na sajtu NoviMagazin.rs << su zatražili informacije od troje njegovih saradnika da se do danas u 17.00 izjasne da li će se povinovati zahtevu.\nGostujući na kanalu Foks njuz, Đulijani je rekao da "razmatra alternative i da će prikupiti sve dokaze" a ocenio je i da je tvrdnja da se mešao u izbore "besmislica".\n"Prikupio sam sve dokaze pre nego što je Malerova istraga okončana, tako da je očigledno to bila moja dužnost kao advokata predsednika SAD, a konačni sastanak koji su Ukrajinci tražili sam organizovao nakon što je istraga okončana", rekao je Đulijani.\nKongresni odbori traže od njega da preda dokumenta i dokaze kao što su SMS poruke i snimci telefonskih razvora, kako bi proverili da li su i neki drugi zvaničnici Trampove administracije učestvovali u vršenju pritiska na Ukrajinu.\nTramp je juče u seriji tvitova napao demokrate koje su pokrenule istragu zbog žalbe uzubnjivača, a posebno se fokusirao na predsednika Odbora za obaveštajna pitanja u Predstavničkom domu, Adama Šifa.\nPrema anketama, Amerikanci opoziv Trampa podržava 47 odsto građana dok mu se 47 odsto protivi.\nU žalbi uzbunjivača navodi se da je Tramp tražio pomoć ukrajinskog predsednika Volodimira Zelenskog da otkrije podatke koji bi inkriminisali bivšeg potpredsednika Džoa Bajdena i njegovog sina Hantera, i tako smanjili Bajdenove šanse da osvoji demokratsku nominaciju i bude protivkandidat Trampu na izborima 2020.\nBela kuća je prošle nedelje objavila transkript telefonskog razgovora.\nIako nije bio prisutan tokom Trampovog razgovora sa Zelenskim, uzbunjivač navodi da je nekoliko zvaničnika "direktno upoznatih sa sadržajem razgovora" pružilo verodostojne izveštaje o njemu.\nAdvokati koji zastupaju uzbunjivača naglasili su potrebu da zaštite identitet te osobe, dok je predsednik izjavio da "zaslužuje da upozna onoga koji ga je optužio".\nB92: Sudski poziv za Trampovog advokata: Dostavite sva dokumenta\nVOA: Obavezujući poziv Đulijaniju da dostavi dokumenta o Ukrajini\nKurir: TRAMPOV ADVOKAT NA MUCI: Kongres traži da Đulijani preda osetljiva dokumenta u Ukrajini\n06:06: Ljajić gost na kongresu nemačke SPD u Berlinu\n06:02: Plan za Kosovo – Dalibor Nikolić\n05:27: 11. Merlinka do kraja vikenda u DOB-u\n05:07: Biković otvara Festival srpskog filma u Čikagu\n04:39: Zbog piraterije ugašeno 30500 sajtova\n04:34: Android malver koji se koristi za sajber-špijunažu širi se sak...\n04:29: FBI nudi nagradu od 5 miliona dolara za informacije o hakerima ko...\n04:02: Konferencija "Balkanski dijalozi" u Berlinu\n03:04: Rečnik migracija 90-ih u obnovljenom Muzeju 25. maj\n01:19: SRAMOTA U SERIJI A: Italiju trese skandal kakav se ne pamti


Godfri o borbi Srbije protiv korona virusa: Srbija služi za primer i Zapadnom Balkanu i celom svetu – Naši u svetu\nGodfri o borbi Srbije protiv korona virusa: Srbija služi za primer i Zapadnom Balkanu i celom svetu\nObjavljeno 06/05/21 u 11:00\nAmbasador SAD Entoni Godfri izjavio je da Srbija svojom borbom protiv korona virusa služi za primer ne samo Zapadnom Balkanu već i svetu, kao i da ima samo reči hvale i divljenja za način na koji se bori.\nOn je u intervjuu za današnji “Kurir” rekao da je sada na građanima da se vakcinišu kako bi se što pre zaustavio virus i vratili u normalu.\n“Veoma sam ponosan što se preko 80 procenata zaposlenih u mojoj ambasadi vakcinisalo zahvaljujući Vladi Srbije, a i zato što nam je Vašington poslao dovoljno vakcina da ih mogu primiti i svi ostali i Amerikanci i Srbi”, rekao je Godfri.\nUpitan da li ima izgleda da u posetu Srbiji dođu predsednik SAD Džo Bajden, potpredsednica Kamala Haris ili državni sekretar Entoni Blinken, Godfri kaže da te posete već kasne, ali da će se boriti da do njih dođe.\n“SAD priznaju važnost uloge koju Srbija igra u Evropi i posvećeni smo unapređenju našeg partnerstva i doprinosu jačanju slobodn, ujedinjene i bezbedne Evrope”, rekao je Godfri.\nGovoreći o dijalogu Beograda i Prištine, rekao je da su SAD nezadovoljne tekućim odugovlačenjem, ali da mu je drago što vlasti u Srbiji uviđaju značaj rešavanja tog problema i činjenicu da odugovlačenje samo šteti ljudima u regionu.\n“Podržavamo napore (posrednika EU) Miroslava Lajčaka i radujemo se planiranom pokretanju dijaloga u narednim nedeljama”, rekao je ambasador SAD.\nMere i vakcinacija u Austriji daju rezutate: Za oko 1.000 manje novozaraženih nego prošle nedelje


Ovi događaji su obeležili mandat Mogerinijeve: Šta je postigla, a šta ostavila u nasleđe Borelju? - Telegraf.rs\n01/12/19 | 13:27\nOvi događaji su obeležili mandat Mogerinijeve: Šta je postigla, a šta ostavila u nasleđe Borelju?\nIako je region smatrala prioritetom tokom svoje službe, javnost je saglasna da se na tom polju ne može pohvaliti velikim uspesima\nFoto-montaža: Pixabay, Flickr/Unión Europea en Perú\nPorukom na Tviteru "Ostavljam kancelariju u dobrim rukama", Federika Mogerini i zvanično se oprostila i završila petogodišnji mandat predstavnice EU za spoljnu politiku i bezbednost. Evropska komisija, u novom sazivu sa Ursulom fon der Lajen na čelu, počinje danas sa radom, a Mogerinijevu će menjati dosadašnji ministar spoljnih poslova Španije Žozep Borelj.\nPoželevši sve najbolje svom nasledniku, Federika Mogerini se zahvalila svima koji su doprineli tome da "EU postane pouzdan partner, stub multilateralizma i tvrdoglavi branilac ljudskih prava".\nIako je region smatrala prioritetom tokom svoje službe, javnost je saglasna da se na tom polju ne može pohvaliti velikim uspesima. Njen mandat obeležio je prekid dijaloga Beograda i Prištine, što je izazvalo podele po pitanju mišljenja da li je mogla da učini nešto više tokom pregovora.\nDok je kritičari optužuju da je njena želja da svoj mandat "zaokruži" rešenjem kosovskog čvora dijalog i dovela u ćorsokak, drugi smatraju da Mogerinijevoj "prilike nisu išle na ruku".\nPošto je pretrpela fijasko prilikom pokušaja dobijanja članstva u u Interpolu, Priština je započela svojevrsni trgovinski rat uvođenjem taksi na srpske proizvode, najpre od 10, a 21. novembra 2018. godine i celih 100 odsto.\nBeograd je tada odlučio da prekine dijalog sve dok su na snazi ovakve "nerazumne odluke", a Priština tvrdila da će takse ostati na snazi sve dok Beograd ne prizna nezavisnost Kosova.\nOvakva odluka naišla je na velike kritike Evropske unije i ostalih međunarodnih predstavništava, ali to ipak nije bilo dovoljno da Priština promeni odluku.\nUporedo sa ovim potezima, išlo je i odbijanje Prištine formiranje zajednice srpskih opština i primena svega do tada potpisanog.\nNaslednik Mogerinijeve menja odnos EU prema Beogradu i Prištini za 180 stepeni?\nPredviđa da će se naslednik Federike Mogerini, Žozep Borelj, ponašati sasvim drugačije i da će on odnos EU prema Beogradu i Prištini zaokrenuti za 180 stepeni, tvrde poznavaoci prilika u EU. Novoimenovani šef diplomatije EU, koji dolazi iz zemlje koja ne priznaje nezavisnost tzv. Kosova, već je ocenio da je postojeće stanje neodrživo i da dijalog Beograda i Prištine predugo traje.\nPred Spoljnopolitičkim odborom Evropskog parlamenta u oktobru je poručio da "Priština mora da povuče takse, a Beograd da se angažuje potpuno u dubokom i iskrenom dijalogu".\nNa pitanje da li će kredibilitet i integritet njegove politike u dijalogu Beograda i Prištine biti doveden u pitanje zbog pozicije Španije, koja ne priznaje nezavisnost Kosova, Borelj je kazao da iako se zemlje članice razlikuju po pitanju priznanja, one su ujedinjene u svom angažmanu na rešavanju problema.\nDosadašnji šef diplomatije Španije je dodao da dobro poznaje Srbiju, a da na Kosovu nikada nije bio iz "očiglednih razloga".\nKaže da zna da gde ga čekaju pune ruke posla i da zato u svoj mandat šefa EU- diplomatije kreće upravo sa Zapadnog Balkana.\nPredsednik Pokreta Samoopredeljenje, Aljbin Kurti, koji je pretendent za novog premijera, izjavio je da od novog komesara EU za spoljnu politiku Španca, Đuzepa Borelja očekuje da se distancira od politike Federike Mogerini, koja je posredovala u tajnim razgovorima Vučića i Tačija o razmeni teritorija.\n"Ostavljam kancelariju u dobrim rukama": Kraj mandata Federike Mogerini\nRama zahvalio Vučiću na pomoći Albaniji: "Bilo je briljantno kako su reagovali"\nOmladina DS zauzela centralu stranke\n1. decembar 2019 | 13:35\nDajte joj Nobela za ništa i đe BA ono nestalo:)\n1. decembar 2019 | 13:34\nDonela jedino sebi i onima koji je placaju, korist. Od nje nikada nista dobro.


Faktor | Salkić: Kanton Sarajevo gas može kupovati jedino od posrednika\nSalkić: Kanton Sarajevo gas može kupovati jedino od posrednika\nObjavljeno: 29.05.2019. u 07:16\nDonošenje zakonskog okvira o gasu ne podrazumijeva da će Kanton Sarajevo ili bilo koji drugi potrošač prirodnog gasa moći direktno pristupiti evropskom tržištu, smatra direktor BH-Gasa\nPremijer Kantona Sarajevo Edin Forto razgovarao je jučer sa federalnim ministrom energije, rudarstva i industrije Nerminom Džindićem i predstavnicima BH-Gasa o najavama o poskupljenju gasa.\n- Kanton Sarajevo, kao najveći kupac plina, ne želi da bude talac visoke politike - rekao je premijer KS Edin Forto nakon sastanka o cijeni gasa sa predstavnicima Federalne vlade i BH-Gasa.\nBH-Gasu nije poznato niti ima ikakvih indicija od dobavljača oko toga da će rješavanje ratnog duga prema Gazprom Exportu utjecati na smanjenje nabavne cijene gasa, kazao je za Faktor Jasmin Salkić, direktor BH-Gasa.\n-Dakako da je BH-Gasu u interesu da se riješi ovo pitanje i mi smo svoj stav u više navrata dostavljali nadležnim instancama i isto vezivali za klirinški dug, kao jednu od izvodivih opcija. S druge strane, treba znati da niti jedna od republika bivše SFRJ nije zbog rješenja duga za gas dobila manju nabavnu cijenu gasa, i shodno tome nejasna je poveznica vezivanja komercijalnih odnosa na ovakav način – pojašnjava Salkić.\nIzmjenu statusa Uredbe o organizaciji i regulaciji sektora gasne privrede u FBiH je nešto što relano treba očekivati, ali nakon donošenja državnog zakona o gasu usklađenog sa odredbama Trećeg Energetskog paketa, što će činiti osnov i za donošenje federalnog zakona o gasu, dodaje direktor BH-Gasa komentirajući namjere Vlade KS.\n- Donošenje zakonskog okvira o gasu ne podrazumijeva da će Kanton Sarajevo ili bilo koji drugi potrošač prirodnog gasa moći direktno pristupiti evropskom tržištu jer gas nije virtuelna roba, već isključivo na bazi zaključenog ugovora sa snabdijevačem, dakle posrednikom. BH-Gas kako je i naglasio u više navrata apsolutno pozdravlja uređenje tržišta i shodno tome izuzetno je aktivan učesnik procesa koji bi trebali doprinijeti navedenom, ali u medijskom prostoru se vrlo često neopravdano spekuliše sa podacima da će gas biti jeftniji kad se uredi tržište.\nMnoge zemlje Evrope nisu uredile tržište gasa u skladu sa direktivama i to ne znači da imaju manju ili veću cijenu zbog toga. Potrošačima moraju biti prezentovane činjenice, a iskustva u regiji nažalost ne govore u korist tome. Ono što jeste ključ jeste sigurno snabdijevanje, i BH-Gas poduzima aktivnosti na realizaciji projekta koji bi trebao osigurati drugi pravac, a potencijalno i drugi ulaz prirodnog gasa – zaključio je Salkić.\nJasmin SalkićEdinFortosnabdijevanje gasom\nSalkić: Snabdijevanje FBiH uredno, plaćene sve obaveze


NIJE MOGAO ODŠUTJETI: Dodik se oglasio nakon informacije da se sprema atentat na Vučića | Slobodna Bosna\nKaže da je jasno kako raznim kriminalcima i članovima mafije smeta jaka Srbija.\nNakon što je MUP Srbije navodno dobio informaciju o postojanju operativnih saznanja da organizovana kriminala grupa na čijem je čelu crnogorski državljanin Radoje Zvicer ima za cilj ubistvo predsjednika Srbije Aleksandra Vučića, reagovao je i član Predsjedništva Bosne i Hercegovine Milorad Dodik.\nDodik je kazao kako je jasno da raznim kriminalcima i članovima mafije smeta jaka Srbija.\n- Nigdje nije zabilježeno da mafija na tako gnusan način pokušava da se obračuna sa predsjednikom države kao što se to već godinama radi prema Aleksandru Vučiću. Jasno je da raznim kriminalcima i članovima mafije smeta jaka Srbija, na čelu sa Vučićem, spremna i odlučna da se bori protiv organizovanih kriminalnih grupa - rekao je za "Srnu" Dodik.\nPodsjetimo, ministar unutrašnjih poslova Srbije Aleksandar Vulin kazao je da su posredstvom Europola dobili informaciju 14. januara pod oznakom 'hitno', od jedne zemlje članice EU.\n- Obaviješteni smo o postojanju organizovane kriminalne grupe koja za svoj cilj ima atentat na predsjednika Srbije, Aleksandra Vučića - kazao je Vulin.\nDRAGAN ČOVIĆ OTVORIO KARTE: "Predložit ćemo kandidata za člana Predsjedništva BiH. Prijatelji iz Sarajeva su napravili grešku kada su..."\n20. Maj 20226\nAMBASADOR KALABUHOV U AKCIJI: "Moguće je aktivno učešće Bošnjaka u..."\nČOVIĆEV PUNAC SA SKROMNOM RUDARSKOM PLATOM POKLANJAO STANOVE: "Ko hoće raditi, može imati"


OSCE zabrinut slabljenjem sistema javnog emitiranja u BiH - Klix.ba\nOSCE zabrinut slabljenjem sistema javnog emitiranja u BiH\n14.1.2013. u 17:37\nPredstavnica OSCE-a za slobodu medija Dunja Mijatović izrazila je zabrinutost slabljenjem sistema javnog emitiranja u Bosni i Hercegovini uzrokovane podnošenjem amandmana na legislativu koja reguliše javno emitiranje, a koji bi kreirali još jedan javni emiter u BiH, nanoseći time štetu financijskoj održivosti postojećeg sistema javnog emitiranja, saopćeno je iz OSCE-a.\nVijeće ministara BiH je u petak, 11. januara, usvojilo amandmane na Zakon o javnom radio-televizijskom sistemu s ciljem kreiranja dodatnog javnog TV kanala. Ako bude usvojeno u Parlamentarnoj skupštini, ovo bi značilo dodavanje četvrtog javnog emitera jednom postojećem na državnom nivou i dvama emiterima na entitetskom nivou u zemlji sa manje od četiri miliona stanovnika.\n"Postojeći sistem javnog emitiranja je već u teškom stanju usljed neprimjenjivanja postojećeg zakonodavstva, kao i zbog loše financijske situacije. Umjesto da stvaraju nove emitere, vlasti bi trebale ojačati nezavisnost i profesionalizam postojećih javnih emitera. Također bi trebale podržati proces digitalizacije sistema javnog emitiranja u BiH kako zemlja ne bi postala analogna crna rupa u središtu Evrope“, rekla je Mijatović.\n"Kao što amandmani predviđaju, novi emiter bi služio samo jednoj etničkoj grupi, doprinoseći tako daljnjem segmentiranju društva“, naglasila je Mijatović, dodajući da je bilo koji javni medij dužan da služi svim građanima u zemlji, a ne pojedinačnim etničkim ili drugim grupama građana.\nOna je izjavila da Ministarstvo komunikacija i transporta treba predvoditi reformu sistema javnog emitiranja, te pohvalila napore koje je Ministarstvo uložilo u pokretanje provedbe postojeće legislative, čija se ključna tačka sastoji u osnivanju funkcionalne Korporacije javnih RTV servisa.\n"Pozivam vlasti BiH da se fokusiraju na zakonodavnu reformu koja bi ojačala postojeći sistem u skladu sa obavezama koje proizilaze iz članstva u OSCE-u, kao i međunarodnim standardima u oblasti slobode medija“, poručila je Mijatović.


Zimska čarolija 2019 - Reklamirajte se\nZimska čarolija 2019\n“Šumadija sajam”, organizuje, od 13-15. decembra 2019. godine, tradicionalnu manifestaciju ‘’Novogodisnji bazar – Zimska čarolija”.\nNa Sajmu ce biti predstavljeni brojni proizvodi za najmlađe, dečija garderoba, igraonice, škole stranih jezika, dečiji časopisi, plesne grupe, Dečija biblioteka, Diznijevi junaci, prodavnice igračaka, zabavni parkovi…\n“Šumadija sajam” je pripremio veliku binu na kojoj ce se smenjivati atraktivani programi. Uz zabavni park, dečije predstave, mađioničare, klovnove, žonglere, plesne grupe, veliki gradski maskenbal , garantujemo nezaboravno druženje.\nSmatramo ovo dobrom prilikom da učešćem na sajmu posvećenom deci promovišete svoj biznis i ponudite popuste na proizvode i usluge. U cilju što veće posete i bolje promocije sajma i ove godine nećemo naplaćivati ulaz i parking, a realizovaćemo sveobuhvatnu medijsku kampanju.\nDo skorog viđenja na “Novogodišnjem bazaru – Zimska čarolija” u Kragujevcu, Srdačno Vas pozdravljamo.


TotalCar.rs » Novi “numero uno”\nnovo, Prodaja, Renault-Nissan, Volkswagen\nFrancusko-japanski automobilski savez “Reno-Nisan” postao je najveći prodavac lakih vozila u svetu u 2017. godini, nakon pripajanja “Micubiši motorsa”, potisnuvši sa čelne pozicije nemački “Folksvagen “.\n“Nisanova” prodaja je dostigla rekordna 5,82 miliona vozila prošle godine, dok je francuski proizvođač “Reno” prodao 3,76 miliona jedinica, a “Micubiši” 1,03 miliona, tako da je ova grupacija lane ukupno prodala oko 10,61 milion lakih vozila, izveštava agencija Rojters.\nNa taj način su ova tri proizvođača potukla rekord od oko 10,53 miliona prodatih lakih vozila “Folksvagena”, najvećeg svetskog prodavca u 2016. godini, u čijem su sastavu i brendovi “Audi”, “Škoda”, “Seat” i “Porše”.\n“Tojota motor”, koja je 2016. godine držala drugo mesto, prodala je prošle godine 10,2 miliona automobila, ne računajući prodaju teretnih kamiona “Hino motorsa”.\nTo je bio fokus grupe “Reno-Nisan”, i ključni motiv “Nisana” kada je 2016. godine preuzeo kontrolni udeo u manjem rivalu “Micubiši motorsu”.\nPredsednik “Reno-Nisana” Karlos Gosn obećao je da će ekonomijom obima stvoriti prednost koju će iskoristiti da udvostruči uštede na 10 milijardi evra do 2022. godine, na bazi povećanja godišnjeg obima prodaje na 14 miliona vozila.\nSličan pristup ima “Tojota”, koja je takođe ušla u partnerstvo s “Mazdom” i “Suzukijem” kako bi postigla veću kontrolu troškova razvoja i promocije električnih vozila i drugih novih tehnologija.


Banjaluka: Cvijanović i Vlado Đajić prisustvovali tucijadi\nTanjug 2. maja 2021. 22:47\nBANJALUKA – Potpredsednica Saveza nezavisnih socijaldemokrata (SNSD) Željka Cvijanović i predsednik Gradskog odbora stranke u Banjaluci Vlado Đajić prisustvovali su danas vaskršnjoj tucijadi u naselju Paprikovac, koju je povodom najvećeg hrišćanskog praznika organizovao Gradski odbor SNSD-a.\nCvijanović, koja je i predsednica RS, izrazila je zadovoljstvo što je imala priliku da učestvuje u delu ove manifestacije i istakla da je ovo dobra aktivnost koja se realizuje u svim mesnim odborima stranke širom Banjaluke, prenosi RTRS.\n„Ono što me veseli jeste činjenica da smo imali priliku da ovde, ali i na drugim mestima, razgovaramo sa našim meštanima. Kada je reč o Paprikovcu, nekoliko pitanja tišti ovo naselje i radićemo na tome da neka rešimo“, rekla je Cvijanović novinarima.\nOna je naglasila da je manifestacija ograničena brojem ljudi, jer je posebno važno poštovati epidemiološke mere.\nĐajić je istakao da je u cilju očuvanja tradicije i običaja, Gradski odbor SNSD u svim mesnim i rejonskim odborima organizovao takmičenje članova partije u tucijadi.\nOn je najavio da će sutra u Glavnom odboru stranke u Banjaluci biti organizovano finale u tucijadi, kojem bi trebalo da prisustvuje i lider SNSD Milorad Dodik.


Centar savremene politike (European Western Balkans) 30.07.2021.\nU nedelju, 1. avgusta, ističe rok za podnošenje dodatnih predloga posrednicima iz Evropskog parlamenta, koji će potom u narednih mesec dana izraditi predlog mera za poboljšanje izbornih uslova. Dok deo opozicije upozorava evropske posrednike da neće pristati na kozmetičke promene, a stručnjaci ne vide puno prostora za suštinsko poboljšanje, neizvesno je da li će međupartijski dijalog položiti popravni ispit na koji ga je naterao bojkot prošlogodišnjih izbora. Jedino što građani sada imaju a 2019. nisu imali jeste prethodno iskustvo neuspešnih mera, na osnovu kojih će biti lakše oceniti da li su predlozi sa kojima evropski posrednici dođu u septembru ozbiljniji.\nFlešbek: Koje su mere bile predložene 2019?\nVratimo se u doba pre pandemije, kada je, u leto 2019, većina opozicionih stranaka najavila bojkot predstojećih izbora. Nakon tri runde posredovanja Evropskog parlamenta, učesnici u dijalogu imali su pred sobom „implementacionu tabelu“ mera vezanih za izborne uslove. Najznačajnije od njih ticale su se uloge Regulatornog tela za elektronske medije (REM).\nU prvoj fazi dijaloga dogovoreno je da se izaberu nedostajuća tri člana devetočlanog Saveta REM-a, kao i da se, nakon ostavke dva trenutna člana, izaberu novi. Sveukupno, izabrano je pet novih članova – Slobodan Cvejić, Judita Popović, Aleksandar Vitković, Višnja Aranđelović i Zoran Simjanović.\nZamišljeno je bilo da novo članstvo doprinese prevazilaženju pasivnosti REM-a, na šta su i opozicija i civilno društvo godinama iznosili zamerke. Podsetimo, ovo telo može pružaocu medijske usluge izreći opomenu, upozorenje, privremenu zabranu ili mu čak oduzeti dozvolu, zbog povrede zakonskih obaveza o izveštavanju u toku kampanje i van nje.\nTakođe je u međustranačkom dijalogu bilo dogovoreno da REM donese obavezujući pravilnik za javne medijske servise (RTS i RTV) i neobavezujuće preporuke za privatne televizijske kanale tokom kampanje, kao i da vrši redovni monitoring. Metodologija ovog monitoringa, koja je izostavljala aktivnosti predsednika Republike koji formalno nije bio kandidat na izborima, ali i tonalitet predstavljanja političara, kritikovana je već nakon nekoliko nedelja sprovođenja.\nOsim mera vezanih za REM, u cilju poboljšanja medijskog izveštavanja predviđeno je osnivanje Nadzornog odbora Narodne skupštine, čiji je zadatak, između ostalog, da predlaže mere za poštovanje jednakosti kandidata u izlaganju njihovih programa.\nIzbor članova Nadzornog odbora u potpunosti su obavile vladajuće stranke, koje su i tada imale komotnu većinu u parlamentu. U ovo telo izabrano je više članova koji su otvoreno podržavali Srpsku naprednu stranku, poput glumca Svetislava Buleta Goncića i operskog pevača Aleksandra Stamatovića, a član je postao i sadašnji predsednik Upravnog odbora RTS-a Branko Klanšček.\nPored medija, u tabeli predloženih mera našle su se i promene nekoliko zakona kako bi se sprečila zloupotreba javnih resursa u kampanji. Predviđeno je i više mera u cilju obuke članova biračkih odbora i provere verodostojnosti biračkog spiska.\n„Najsporniji izbori u Srbiji od 2000.“\nNije bilo dokaza da je bilo koja mera usvojena 2019. doprinela kvalitetu izbornog procesa 2020. Zapravo, organizacija Crta ocenila ih je kao najlošiji od svih procesa koje je posmatrala poslednjih godina, dok je analiza Centra savremene politike naglasila da su to bili, po broju nepravilnosti, najsporniji izbori od petooktobarskih promena 2000. godine.\nUticaj promena u REM-u i uvođenje Nadzornog odbora, čije su aktivnosti sklonjene sa sajta Narodne skupštine, sumirala je posmatračka misija Kancelarije za demokratske institucije i ljudska prava (ODIHR).\n„Većina televizijskih kanala sa nacionalnom pokrivenošću i većina novina promovišu politike Vlade. Nekoliko medija koji nude alternativne stavove ne pružaju efikasnu protivtežu… I Nadzorni odbor uspostavljen za praćenje kampanje i Regulatorno telo za elektronske medije (REM) ostali su u celosti pasivni u njihovim nadzornim aktivnostima vezano za postupanje medija“, stoji u izveštaju koji je objavljen prošlog oktobra.\nNemanja Nenadić, programski direktor Transparentnosti Srbija, kaže za EWB da, kao što je ova organizacija istakla u vreme njihovog donošenja, a što je i potvrđeno monitoringom, pomene zakona vezanih zaupotrebu javnih sredstava u kampanji u praksi nisu ništa popravile.\nIndikativan je i monitoring Crte, koji je pokazao da su od 25. maja do 14. juna (izbori su održani 21. juna), u skoro 800 situacija širom Srbije u kojima u javnosti pojavljivali funkcioneri sa različitih nivoa vlasti. Problem „funkcionerske kampanje“ nije rešen nijednom merom iz međupartijskog dijaloga, kao ni problem potencijalnog pritiska na glasače – na izborni dan „proradili“ su paralelni spiskovi, a isplivao je i snimak uticaja na glasače u Ubu, koji i dalje nije dobio sudski epilog.\nPovratak na start: Tri paralelna procesa\nPoslednji ostatak mera iz 2019, nov sastav REM-a, do kraja 2020. takođe se u dobroj meri poništio, istupanjem Slobodana Cvejića iz članstva nakon što je Olivera Zekić prvo reizabrana u Savet REM-a, a potom i postala predsednica tog tela. Cvejić i Judita Popović jedini su članovi Saveta izabrani u dijalogu koji su redovno davali izjave za kritičke medije. I sami posrednici u dijalogu, Tanja Fajon i Vladimir Bilčik, tim povodom su izdali saopštenje o tome da REM i dalje nema poverenje dela javnosti.\nMoraće, dakle, da se krene ispočetka. Vlast je, našavši se u situaciji u kojoj nema opozicije u parlamentu i uz poruke iz EU da se dijalog mora nastaviti, ponovo deo ovog procesa, a u aprilu ove godine pokrenula je i dijalog “bez posredovanja stranaca”. Tu, je, međutim, i treći proces za koji nema mnogo mesta u javnosti – primene preporuka iz izveštaja ODIHR-a.\nPosmatračka misija ODIHR-a izradila je 29 preporuka nakon prošlogodišnjih izbora. S obzirom da ove preporuke pokrivaju i medijsko izveštavanje, i pritiske na birače i funkcionersku kampanju, kada bi vlast pristupila njihovom ispunjavanju u dobroj veri, verovatno ne bi bilo ni potrebe za međupartijskim dijalogom.\nCrta, međutim, sumnja da se ispunjavanje preporuka ODIHR-a odvija u dobroj veri. Kako za naš portal podseća Tamara Branković, menadžerka istraživačkog tima Crte, Mišljenje Vladine Radne grupe za saradnju sa OEBS/ODIHR iz februara ove godine, koji je Crta analizirala, ne ohrabruje da će bilo koje rešenje suštinski promeniti kvalitet izborne utakmice\n“Kako je Crta i ranije ocenila, pozicija sa kojom je izašla Radna grupa pokazala je nameru da se zanemare problemi izveštavanja medija tokom kampanje, pritisaka na birače, zloupotrebe javnih resursa i problema u finansiranju izborne kampanje”, kaže ona za naš portal. Kako je analiza Crte pokazala, umesto da se posveti svim preporukama, Vlada izabrala 18 od 29 preporuka, za koje je predvidela reformske korake.\nŠta traži opozicija?\nTu su, potom, i dva paralelna procesa dijaloga, koji još nisu iznedrili konkretne mere, ali se očekuje da će, kada se to desi, to uneti dodatne komplikacije.\n“Dodatna ilustracija (nedostatka razloga za optimizam) je i konfuzija koja je stvorena vođenjem paralelnih i netransparentnih procesa. Dok je dijalog uz posredovanje Evropskog parlamenta najavljen i kao nastavak dijaloga iz 2019. godine, u proteklim mesecima je vidna prednost koju su državni zvaničnici, kao i najuticajniji mediji, davali tzv. “drugom koloseku” dijaloga. Nepoznanica je kako će svi ovi procesi biti uvezani”, napominje Branković.\nDijalog “bez posredovanja stranaca” trebalo bi uskoro, bar kako najavljuju učesnici, da dođe do konkretnih mera. O suštini ovih mera može se samo nagađati na osnovu medijskih natpisa, a jedan od najvažnijih, kako se čini, jeste svojevrstan sistem “kvota” za opoziciju u medijima sa nacionalnom frekvencijom, što se razlikuje od pristupa koji ima opozicija koja učestvuje u dijalogu uz posredovanje.\nMožda najambicioznije zahteve iznela je grupa koju čine Stranka slobode i pravde, Demokratska stranka, Pokret slobodnih građana, Ne da(vi)mo Beograd, Zajedno za Srbiju i Pokret za preokret, a koji podrazumeva osnivanje “Ministarstva za izbore” sa izvršnim ovlašćenjima, koji bi sprečavalo pritiske na birače i štitilo kredibilitet izbora. Takođe je predloženo paralelno uređivanje javnih servisa.\nOvi predlozi, pogotovo potonji, izazvali su kritike i stručnog dela javnosti, pa je ova grupa stranaka alternativno ponudila dva “koordinaciona tela” – jedno za izbore i jedno za medije, koji bi takođe izvršnim ovlašćenjima kontrolisali izborni proces. Koordinaciono telo za praćenje rada medija faktički bi, prema ovom predlogu, preuzelo funkciju REM-a.\nDruga objavljena platforma, iza koje stoje Socijaldemokratska stranka, Nova stranka i njihovi partneri, takođe se svodi na dva koordinaciona tela – za izbore i za medije – s tim što ona ne bi, kao u predlogu druge grupe stranaka, imali izvršna ovlašćenja, već bi se bavila praćenjem izbornog procesa, upozoravanjem javnosti i pokretanjem postupaka.\nŠta predlažu stručnjaci?\nCrta je u decembru 2020. izdala ključne preporuke za unapređenje izbornog procesa. Između ostalog, ova organizacije predlaže uvođenje obaveze komercijalnim emiterima da obezbede zastupljenost bez diskriminacije, kao što postoji obaveza za javne servise, ali i obaveza i jednih i drugih da to obezbede u svim vrstama programa a ne samo u predizbornom, tako što bi se garantovalo opozicionim političkim subjektima pravo da iznesu stanovišta o temama o kojima su govorili predstavnici vlasti. Crta takođe prelaže da se proširi opseg kazni koje REM izriče emiterima koji ne poštuju pravila tokom kampanje.\nOsim toga, ova organizacija predlaže sprečavanje vođenja paralelne evidencije na biračkom mestu i veću ulogu javnog tužilaštva u izbornom procesu. Takođe se predlaže zaustaviljanje vanredne dodele javnih sredstava u vreme kampanje.\nUz Crtu, i druge organizacije koje se bave izbornim procesom već godinama kreiraju preporuke za prevazilaženje trenutnih nedostataka.\nPrema mišljenju Nemanje Nenadića iz Transparentnosti Srbija, najvažnije pitanje koje se tiče uslova za koliko-toliko ravnopravne izbore, jeste postavljanje striktnijih ograničenja za aktivnosti javnih funkcionera tokom izborne kampanje.\n“Ne postoje gotovo nikakva ograničenja kada je reč o intenzitetu i vrsti navodno državnih poslova koje oni preduzimaju upravo u doba kampanje. Pored toga, mnoge takve aktivnosti očigledno nemaju nikakave veze sa nadležnostima funkcionera koji ih vrše, što je najvidljive kod predsednika Republike, koji je slične aktivnosti, za koje se tvrdilo da su u njegovoj nadležnosti, prethodno sprovodio kada je bio premijer”, podseća Nenadić za naš portal.\nOn kaže da je, upravo zbog značaja koji ovaj vid kampanje ima za sadašnju vlast, a imao je i za prethodne, najmanje optimista da će dijalog imati neke opipljive rezultate po ovom pitanju.\nNenadić se osvrće i na Zakon o finaniranju političkih aktivnosti, koji se trenutno na netransparentan način menja, ocenjujući da se trenutni predlog ne dotiče neka od najspornijih pitanja u sadašnjem zakonu.\nJoš jedna organizacija koja se detaljno bavila izbornim procesom je Biroa za društvena istraživanja (BIRODI). Zoran Gavrilović, direktor BIRODI-ja, kaže za naš portal da je ova organizacija na osnovu istraživanja prethodnih devet godina došla do seta preporuka koje smatra ključnim za izborni proces.\nPrema preporukama BIRODI-ja, treba da se izmeni Zakon o sprečavanju korupcije na način da predsednik Republike ne bude izuzet od primene člana 50. kojim se sprečava zloupotreba javnih resursa u partijske svrhe.\nU domenu medija, BIRODI, između ostalog, predlaže da REM u okviru svoje metodologije monitoringa izveštavanja emitera uvrsti merenje tonaliteta predstavljenih aktera. Treba takođe promeniti kriterijume za izbor članova Nadzornog odbora Narodne skupštine, i to tako da predlagač ne može predložiti osobu koja je povezana sa političkom strankom. Zaštitnik građana i druge nezavisne institucije treba da proaktivno deluju tokom izborne kampanje na zaštiti prava građana koja su vezana za izborni proces.\n“Za BIRODI će realizacija ovih mera, odnosno njihovo (ne)postojanje biti emirijska osnova za ocenu i predloga Posredničke misije Evropskog parlamenta i integriteta izbora”, kaže Zoran Gavrilović, uz napomenu da će predlozi biti prosleđeni posrednicima.\nPotreba za “alhemijom”\nPred posrednicima iz Evropskog parlamenta očigledno će biti potrebne skoro pa alhemičarske veštine – da uzmu u obzir mere koje zahteva opozicija, mere koje predlaže civilno društvo, mere koje će se možda sprovesti u paralelnim procesima, i mere za koje je uopšte realistično da ih vlast prihvati – i sve to da ponude u jednom dokumentu.\nTamara Branković iz Crte kaže da je, uzimajući u obzir sve prethodno navedeno, kao i činjenicu da je vremena do narednih izbora izuzetno malo, njena organizacija je skeptična u pogledu izvesnosti poboljšanja.\nPolitikolog Boban Stojanović kaže za EWB da je od samog sadržaja dokumenta mnogo važnije koliko će posrednici želeti i moći da izvrše pritisak da se neke stvari implementiraju nakon usvajanja sporazuma.\n“Mislim da će vlast relativno lako prihvatiti dokument koji posrednici izrade uz svoj prigodan narativ da će dati opoziciji sve što žele, ali da im je džaba jer ih neće narod. Ali je naravno važnije pitanje kako će se i uz čiju i koliko temeljnu kontrolu sporazum sprovoditi. Opozicija je dobrim delom u periodu od izbora prethodne godine uspela sama sebi da umanji značaj i da učini da taj pritisak ne bude tako jak. U momentu kada se na pregovorima pojavljuje 20-ak opozicionara u pet/šest grupacija i kada preti građanskom neposlušnošću tek kada se sve ovo završi – onda mi ne deluje da mogu trenutno da stvore snažniji pritisak”, ocenjuje Stojanović, dodajući da deluje da će veći pritisak doći od evropskih parlamentaraca, “naravno ukoliko oni budu zainteresovani za to”.\nSat otkucava, izbori se bliže, a neki iole zadovoljavajući dokument koji bi zapravo bio primenjen i doveo do suštinskog poboljšanja izbornih uslova trenutna izgleda daleko.


Postavio Yucom - 06/08/2016 Mediji, Poglavlje 23\nKakvo je danas pravosuđe u Srbiji? Da li je ono nezavisno ili sluša naloge vlasti?\nO nezavisnosti pravosuđa u Srbiji se, nažalost, može da govori samo uslovno. To je velika rak rana srpskog društva.\nPravosuđe u Srbiji ima elemente nezavisnosti, međutim, kad su u pitanju politički osetljivi slučajevi – tu nema rezultata. Mnogi postupci se praktično vode u medijima.\nImali smo i slučaj pada vojnog helikomtera, u kome je poginulo sedam ljudi, a Tužilaštvo ni nakon više od godinu dana nije podiglo optužnicu, jer bi moralo da optuži i ponekog ministra?\nTužilaštvo je čak nedavno saopštilo da nema osnova za pokretanje bilo kakvog postupka, odnosno da niko ne snosi odgovornost za pad helikoptera. To je bila čudna odluka, jer je pre toga Vojni disciplinski sud utvrdio odgovornost pojediniih visokih vojnih starešina za pad helikoptera. Posle tog saopštenja i Vojni disciplinski sud je poništio svoju odluku.\nSlučaj nezakonitog rušenja objekata u beogradskoj Savamali još jednom je pokazao da pravosuđe nije na strani građana, već na strani vlasti. Policija, a ni Tužilaštvo dosad ništa nisu učinili da pronađu odgovorne za nasilje u Savamali, a odmah su priveli jednog od učesnika protesta protiv bezakonja u Savamali, koga je gradonačelnik Beograda Siniša Mali optužio da ga je povredio. Pri tome Tužilaštvu ne pada na pamet da ispita ulogu Malog u događajima u Savamali?\nOčigledna je potpuna inertnost Ministarstva unutrašnjih poslova, koje nije reagovalo na pozive građana da ih saštite od ljudi pod fantomkama koji su rušili kuće u Savamali. Slično se ponaša i Tužilaštvo koje ne reaguje na ceo slučaj. S druge strane, imamo privođenje jednog od učesnika protesta koji je, koliko znam, pozvan u policiju da da iskaz, ali ne kao osumnjičeni. Međutim, tokom davanja iskaza njegov status je promenjen i protiv njega je pokrenut postupak. To stvara pravnu nesigurnost i govori koliko smo daleko od pravne države.\nIzgleda da Vučić želi da uspostavi model vlasti u kome on direktno komunicira sa narodom, zaobilazeći parlament i institucije sistema. On manje-više o svemu presuđuje, a institucije, uglavnom, sprovode ono što on kaže?\nSve ono što se dešava u poslednjih nekoliko godina stvara privid da se o svemu odlučuje na jednom mestu. S druge strane, ni institucije se ne bore za nezavisnost i samostalnost, tako da deo odgovornosti pada i na njih. Prihvatajući da se o svemu odlučuje na jednom mestu – ministri, državne institucije i javna preduzeća za sebe praktično skidaju odgovornost.\nZaobilaženje institucija je nešto što je vrlo očevidno. Neguje se model vlasti koji nije adekvatan demokratskom društvu. Taj model podrazumeva da neko ko je osvojio vlast na izborima može tokom svog mandata da čini sve što želi, a kad mu istekne mandat, birači će se na novim izboima izjasniti da li i dalje imaju poverenje u njega. To je tip demokratije koja se svodi na čin izbora, a građani se pretvaraju u pasivne subjekte.\nVučić je od nedavno uveo dan kada prima građane, koji od njega traže pomoć. Već prilikom prvog takvog susreta , on je,kako pišu njemu bliski mediji, rešio 35 problema koje su pred njega izneli građani. Znači, nisu važne institucije, važan je samo vučić, njega treba moliti i on će da vam reši problem. To će sigurno doprineti njegovoj popularnosti, ali na račun institucija, jer ako Vučić sam rešava probleme građana, onda institucije nisu ni potrebne?\nDan za prijem građana, ili dan otvorenih vrata, je nešto što je stara praksa i što je postojalo i u nekim ranijim sistemima vladavine. Nije loše da se nosilac vlasti povremeno susreće sa građanima i osluškuje njihove probleme. Naravno, to će, kao što ste rekli, pojačati utisak kod građana da svoje probleme mogu rešiti samo ako se obrate jednom čoveku, a to nije dobro i kvari imidž srbije kao demokratksog društva.\nUkoliko se ova praksa prenese i na druge organe vlasti i ukoliko građani dobiju mogućnost da se direktno obraćaju državnim institucijama i narodnim poslanicima, ukoliko se to spusti i na lokalne samouprave, onda bi takva praksa mogla da ima i pozitivne efekte. Ukoliko se to završi samo na tome da predsednik vlade jedini prima građane i rešava njihove probele, onda takva praksa može da ima potpuno suprotan efekat – a to je da građani steknu utisak da se sve odlučuje na jednom mestu i da mogu da reše svoje probleme jedino ako ostvare direktan kontakt sa premijerom što nikako nije dobro.\nU zaključku, da li će sprovođenje zadataka iz poglavlja 23 i 24 nužno ograničiti Vučićevu vlast, odnosno – da li će on sam morati da ograniči svoju vlast jer, kako sada izgleda, nema snage u Srbiji koja bi to mogla da učini.\nMislim da bi uspostavljanje vladavine prava, po prirodi stvari, trebalo da vodi ograničavanjem autokratskih težnji. Neko je odavno rekao da je cilj vladavine prava da diktatorima oteža posao. To jeste nešto što ne dopušta zloupotrebu moći, pod uslovima da se zakoni sprovode i da državne institucije rade svoj posao. Tako gledano moglo bi se reći da će neki posednik vlasti – sadašnji ili budući imati manje prostora za zloupotrebu političke moći kada uvedemo ono što nam traži EU. Bez toga nam EU neće mnogo pomoći.\nS obzirom da imamo veoma česte izbore, ne znam da li to treba vezivati za određena imena, ali sigurno je da će izgradnja pravne države i jakih institucija onih koji su na čelu države biti pod snažnom kontrolom javnosti. Pri tome trebati u vidu da u poslednje vreme i u nekim državama EU pojedinci uzurpiraju vlast, pa bi naša vlast mogla svoje postupke da pravda time što nešto slično postoji i u EU. Ali to su trenutni padovi, kriza je velika, ne samo u EU, nego i na drugim prostorima i zbog toga ne treba odustati od sistema vladavine prava, jer se on do sada pokazao kao najbolji.


Kosovo će Slovačkoj izručiti narko bosa Bakija Sadikija\nKosovo će Slovačkoj izručiti jednog od vođa kosovsko-albanske mafije u toj zemlji Bakija Sadikija osuđenog na 22 godine zatvora zbog šverca više od 120 kilograma heroina.\nSadiki se dve godine od slovačkog pravosuđa, koje ga je osudilo u odustvu, krio na Kosovu.\n"Na Kosovu je formalno završen proces i usvojena je odluka da Sadiki bude izručen Slovačkoj u roku od trideset dana i taj rok počinje da teče danas", saopštio je danas novinarima šef slovačke diplomatije Miroslav Lajčak.\nSadiki se od slovačkog pravosuđa krio dve godine na Kosovu. U Slovačkoj je osuđen u odsustvu za šverc najmanje 120 kilograma heroina 2007. i 2008. godine iz Turske u šest isporuka jeftine sportske obuće.\nOsudjen je 2011. godine u odsustvu, jer je 2010. godine, neposredno pred policijsku raciju, hitno otputovao navodno u Albaniju. U maju 2010. slovačke vlasti su ga u saradnji sa Interpolom otkrile na Kosovu, ali tada nije uhapšen jer je slovačko ministarstvo pravde zahtev za izručenje poslalo u Beograd, s obrazloženjem da zvanična Bratislava ne priznaje Kosovo.


Vlada ulazi u tehnički mandat - SandzakHaber.Net , Sandžačke Internet Novine !\nNaslovna Srbija Politika Vlada ulazi u tehnički mandat\nVlada ulazi u tehnički mandat\nOd HaberNews - 28. Januara 2014. 0 53 Podeli na Fejsbuku\ntweet BEOGRAD – Sednica Vlade Srbije biće održana danas, a na toj sednici Vlada bi trebalo da donese obrazloženi predlog za raspuštanje parlamenta i uputi ga predsedniku Republike kako bi raspisao vanredne parlamentarne izbore, čime bi ušla u tehnički mandat.\nRIK: Prijave stranaka od 4. februara\nPredsednik Republičke izborne komisije Dejan Đurđević kaže da će za predstojeće parlamentarne izbore stranke moći da se prijavljuju najkasnije od 4. februara.\n“Čim predsednik Srbije Tomislav Nikolić raspiše izbore, mi imamo obavezu da učesnicima u roku od pet dana stavimo na raspolaganje sve obrasce za sakupljanje potpisa i druge podzakonske akte. To znači da će, ako izbori budu raspisani u sredu, stranke, koalicije i grupe građana moći da preuzimaju dokumentaciju najkasnije od 4. februara”, navodi za Novosti Đurđević.\nOn ističe da će pravila oko prijavljivanja učesnika ostati ista i da stranke, koalicije ili grupe građana treba da predaju najmanje 10.000 overenih potpisa građana koji podržavaju njihovu listu, što važi i za stranke nacionalnih manjina.\n“Naravno, uz listu kandidata za poslanike idu i njihove izjave o prihvatanju kandidature”, podseća Đurđević.\nNa pitanje šta za RIK znači što će, zajedno s republičkim izborima, biti i glasanja na lokalnom nivou, on navodi da će morati da se donese i pravilo o koordiniranom sprovođenju izbora.\n“Konkretno, na biračkim mestima u Beogradu, Pećincima i Negotinu, moći će da prisustvuju i predstavnici lista koje učestvuju samo na lokalnom nivou, a ne i na republičkom”, objašnjava predsednik RIK-a.\ntweet Prethodni tekstAutomatski sistem koji će vam idealno podesiti sedište automobilaSledeći tekstOtkrivamo – Zukorlićeva “Halal sofra” kod Maje Karailo u Beogradu – foto HaberNews\tPOVEZANE OBJAVEVIŠE OD AUTORA


Nova moldavska predsednica: Izvela sam iz kome spoljnu politiku Moldavije - 25.11.2020, Sputnik Srbija\nNovoizabrana predsednica Moldavije Maja Sandu izjavila je da je za dve nedelje nakon izbora „izvela iz kome“ spoljnu politiku zemlje. 25.11.2020, Sputnik Srbija\n„Predlažem vođenje uravnotežene spoljne politike u korist građana, koja će izvesti zemlju iz izolacije. Za dve nedelje sam izvela spoljnu politiku iz kome, kako bi Moldavija adekvatno bila predstavljena na međunarodnom nivou i počela sam da obnavljam odnose sa Rumunijom i Ukrajinom“, izjavila je Sandu.\nPrvi telefonski razgovore koje je obavila Sandu, nakon što je izabrana za šeficu države, bili su sa predsednicima Rumunije i Ukrajine, Klausom Johanisom i Vladimirom Zelenskim.\nGovoreći o Rusiji, Sandu je u intervjuu za ukrajinski list „Evropska pravda“ rekla da bi za rešenje sukoba u Pridnjestrovlju bilo potrebno da se odatle povuku ruski mirovnjaci. Aktuelni predsednik države Igor Dodon je tu izjavu nazvao ozbiljnom greškom.\nIstovremeno, novoizabrana predsednica je istakla da će glavni prioriteti u njenom radu biti borba protiv korupcije i reforma sudskog sistema.\n„Borba protiv korupcije i reforma sudskog sistema biće prioritet broj jedan u mom radu. Više puta sam govorila da korupcija predstavlja pretnju nacionalnoj bezbednosti“, rekla je Sandu.\nVakcina protiv korone – od SAD i Rumunije\nSandu se na brifingu osvrnula i na pitanje vakcine protiv virusa korona, rekavši da će u okviru projekata o saradnji sa SAD i Rumunijom pokrenuti pitanje dobijanja vakcina što je pre moguće.\nRanije su moldavske vlasti saopštile o 99.633 registrovana slučaja obolelih od virusa korona i da je preminulo 2.188 ljudi.


Ivan Paunić potvrdio vezu sa Anom Ivanović: U ljubavi smo i prelepo nam je! - ShowBiz - Region - Vesti - Svet Plus\nIvan Paunić potvrdio vezu sa Anom Ivanović: U ljubavi smo i prelepo nam je!\nKošarkaš Ivan Paunić osim što je potvrdio vezu sa najlepšom teniserkon, istakao je da je na poslednjoj utakmici igrao sa posebnim motivom, budući da je prvi put sa tribina imao podršku svoje devojke Ane Ivanović.\n15:44 21. OKT 2013.\n"Veoma sam srećan zbog velike pobede i mog pobedonosnog koša, koji posvećujem Ani. Mnogo mi je značila njena podrška", istakao je Paunić.\nNova ljubav Ane Ivanović je košarkaš Ivan Paunić\n"Ne volim da previše pričam u javnosti o svom privatnom životu i zahvalan sam medijima što cene moju privatnost. Mislim da je dovoljno samo da kažem da je tačno da smo Ana i ja u ljubavi i da nam je prelepo. Uživamo, podržavamo se međusobno, i to je dovoljno za sada", zaključio je Paunić u izjavi za portal Telegraf.\nivan paunicivan paunićana ivanovicana ivanović


Kovačević:Opozicija se raduje svakoj nesreći u Republici Srpskoj - Glas Srpske\nSrna 30.05.2020 15:53\nSARAJEVO- Portparol SNSD-a Radovan Kovačević izjavio je da opozcija želi da prikaže kako je u Republici Srpskoj sve crno i da se "raduje svakoj nesreći koja pogodi Srpsku".\n- Korona kriza je kriza koja je pogodila cijeli svijet. Vjerujem da se vlast u Republici Srpskoj dobro nosila sa krizom. Uspjeli smo da ne dođemo u krizu zdravstvenog sistema. Nismo imali situaciju koja se dešavala i u razvijenijim zemljama, gdje veliki broj građana nije uspio da dobije odgovarajuću zdravstvenu mjeru - rekao je Kovačević za N1.\nKovačević je napomenuo da se SNSD i vlast u Republici Srpskoj ne bave mnogo zahtjevima stranaka iz FBiH koje u Srpskoj ne uživaju nikakvo povjerenje.\nPrema njegovim riječima, Republika Srpska se dobro nosi i sa posljedicama krize, tim prije jer je Vlada uplatila doprinose radnicima, minimalne plate za poslodavce čiji je rad bio onemogućen zbog epidemije virusa korona.\nGovoreći o nabavci pokretne bolnice, zbog čega je zatražen i raskid ugovora sa firmom "Balkan Global", Kovačević je naveo da je ugovor raskinut na način predviđen zakonom, da će novac biti vraćen i da nema ništa sporno.\n- Oni u ovakvoj jednoj situaciji proglašavaju neku pobjedu, iako se radi o ljudima koji ne mogu da pobijede ni u „Čovječe ne ljuti se“. Republika Srpska imala je namjeru da učini dobru stvar za građane. Ako bolnički kapaciteti ne bi bili dostatni - instalirala bi se bolnica na tački gdje je postojala kriza - rekao je Kovačević.\n- Srbija i Kina su gradile bolnice, mi smo smatrali da to nije najbolje za nas. Kada nismo bili sposobni da prognoziramo koliko će biti oboljelih, da se nabavi pokretna bolnica, koja bi na svakom mjestu mogla biti postavljena da pruži zaštitu građanima. U okolnostima u kakvim se nalazilo čovječanstvo - Agencija za lijekove i medicinska sredstva je ostala pri procedurama - naveo je Kovačević.\nOn je dodao da su prilikom nabavke respiratora i drugih medicinskih sredstava nailazili na čuđenje u Kini. "Rekli su da nisu nikada izdavali dokumente kakve smo mi tražili, te da kod njih oni ne postoje. Sve su to bile neobične situacije u kojima smo se nalazili, a prevazišli smo ih", rekao je Kovačević.\nPokretna bolnica se, kaže, nalazi na carinskom terminalu u Gradišci, nije dostavljena - te je ugovor raskinut.\nRiječ je, naveo je, o dobroj namjeri da se dođe do dodatnih resursa za liječenje građana, za situaciju "ne daj Bože", te se nada da neće biti potrebe za tim, ali teško je predvidjeti. Podsjetio je da su građani u Italiji i Španiji umirali bez mogućnosti njihovog sistema da im pruži zaštitu.\nPortparol SNSD-a je rekao da je situacija u Narodnoj skupštini "negledljiva", te da je opozicija od te institucije napravila cirkus. Istakao je da ozbiljni ljudi unutar opozicije nemaju šta tu da rade i da odu čim počne "rijaliti" njihovih kolega.


2018 Audi S5 i A5 Cabrio - AutoExclusive - Auto vesti, Novi, Luksuzni, Polovni automobili...\n2018 Audi S5 i A5 Cabrio\nDruga generacija Audija A5 u kabriolet verziji će imati svetsku premijeru na sajmu u Los Anđelesu, 17. novembra, ali Nemci su nam pokazali kako će konkurent modelima BMW serije 4 i Mercedesa C klase da izgleda, nešto ranije...\nOvime se kompletira ponuda koja se sastoji od kupea sa dvoje vrata, sportback verzije i kabrioleta. Stari tvrdi krov je zamenjen novim, koji doalzi sa automatskim skidanjem za 15 sekundi, pri brzinama do 50km/h.\nNovi model je nešto duži i niži od starog modela, sa produženom osnovom. Sa kompaktnim dizajnom sedišta, ovo je dovelo do 18mm više prostora za noge pozadi.\nKao i ostali A5 modeli, i kabriolet je napravljen na MLB Evolution platformi, a Audi se hvali da je u pitanju najrigidnija konstrukcija u svojoj klasi, a i jedna od najlaganijih, pošto je novi A5 40 kilograma lakši od odlazećeg modela. Pogon je na prednje točkove, iz motora sa 190ks 2.0 TDI i ukupnom težinom od 1690kg.\nPrenosi zavise od modela do modela, a obuhvataju šestostepeni manuelni prenos, sedmostepeni S tronic sa duplim kvačilom, kao i osmostepeni tiptronic. Osim S5 modela sa 286PS 3.0 motorom TDI, koji će dolaziti sa pogonom na sve točkove, svi ostali modeli imaju pogon na prednje.


OSM Televizija - Luka Petrović preuzeo dužnost direktora\nLuka Petrović preuzeo dužnost direktora\nDosadašnji gradonačelnik Trebinja Luka Petrović danas je preuzeo dužnost vršioca dužnosti generalnog direktora "Elektroprivrede Republike Srpske".\nNadzorni odbor "Elektroprivrede Republike Srpske" u petak, 16. novembra, imenovao je Petrovića za vršioca dužnosti generalnog direktora ovog preduzeća, nakon što je ostavku na ovu dužnost, iz ličnih razloga, podnijela Radmila Čičković.\nU obraćanju je podsjetio da je lokalna uprava, koju je predvodio, u proteklom periodu stvorila dobru radnu atmosferu, podmladila Gradsku upravu, formirala funkcionalne mjesne zajednice, napravila srednjoročni plan kapitalnih investicija i pokrenula 32 socijalna programa, naglasivši da su imali i dobru saradnju sa Eparhijom zahumkso-hercegovačkom.\nPoručio je da njegova vrata na novoj dužnosti ostaju otvorena svima iz Gradske uprave, za sve što im bude trebalo.\nPetrović je napomenuo da ga ja izborni rezultat delegirao na novu dužnost, dodavši da smatra da će na novoj funkciji uspjeti da i više pomogne Trebinju i Hercegovini.\nDodao je da će vršilac dužnosti gradonačelnika biti njegov dosadašnji zamjenik Mirko Ćurić, a da bi izbori trebalo da budu raspisani u zakonskom roku od 90 dana. Očekuje da će sve proći u mirnoj atmosferi.\nJoš iz iste kategorije: « Radovan Višković novi mandatar Vlade Srpske Radmanović: Dejtonski sporazum - ključ mira i opstanka BiH »


POSLOVIČNO RUSI PROTIV: PIC NAJOŠTRIJE OSUDIO POTEZE RS O ‘MIRNOM RAZLAZU’ | Hayat.ba\nPOSLOVIČNO RUSI PROTIV: PIC NAJOŠTRIJE OSUDIO POTEZE RS O ‘MIRNOM RAZLAZU’\nUpravni odbor Vijeća za provedbu mira na najstrožiji mogući način osuđuje trenutni politički diskurs u čijem centru se nalazi tzv. "mirna disolucija" Bosne i Hercegovine, a posebno konkretne korake koje čine predstavnici Republike Srpske i nosioci funkcija na državnom nivou u pravcu pregovora o razdruživanju.\nUO PIC-a je ranije naglasio da neodgovorna i razdorna retorika i aktivnosti destabiliziraju zemlju i skreću pažnju sa stvarnog posla koji lideri ove zemlje trebaju uraditi na izgradnji povjerenja i zaživljavanju vladavine prava te provedbi izbornih i ekonomskih reformi u korist svih građana – saopćeno je.\nTeritorijalni integritet Bosne i Hercegovine zagarantiran je Općim okvirnim sporazumom za mir i međunarodnim pravom, i njena unutrašnja struktura se jedino može mijenjati u skladu sa Ustavom BiH, koji sve strane i dalje moraju u potpunosti poštovati. Stalna zapaljiva retorika, aktivnosti koje imaju za cilj disoluciju ili secesiju, te druge tvrdnje koje se odnose na prekrajanje granica predstavljaju ozbiljnu prijetnju za mir i stabilnost, te kao takve podrivaju Opći okvirni sporazum za mir. Retorika kojom se dovodi u pitanje postojanje bilo kojeg od entiteta ili referiranje na potencijal za rat je isto tako destabilizirajuća i neprihvatljiva – poručeno je.


Na teritoriji opštine Negotin u poslednja 72 sata prisustvo korona virusa evidentirano je kod ukupno 34 osobe, od kojih su 15 žene, starosti do 80 godina i 19 muškaraca do 82 godine.\nMeđu obolelima je i šestoro dece od četiri do 13 godina starosti. Trenutno je u opštini Negotin 200 aktivno pozitivnih građana.\nKako se navodi u izveštaju negotinske zdravstvene ustanove, dve osobe su u ovom periodu izgubile bitku sa kovidom. U bolnicu, gde se na kovid odeljenjima leče 34 bolesnika sa upalom pluća, od kojih su 24 na kiseoniku, u poslednja tri dana primljeno je osmoro ljudi, a 11 ih je završilo sa lečenjem.\nPrema najnovijim informacijama u kovid ambulanti Zdravstvenog centra Negotin obavljeno je 114 pregleda, od kojih se 59 osoba javilo prvi put sa simptomima, a 34 ih je došlo na kontrolu.\nNegotin KOVID 19 Negotin korona Negotin vesti\n73 SVET JE ZGROŽEN: Otkriveno zašto je, zapravo, Novak Đoković deportovan


POBEDA MEŠTANA STARE PLANINA: Neće se graditi mini-hidroelektrane (VIDEO) | Djole.dog\nPrirodaVestiVesti iz SrbijeVideo\nPOBEDA MEŠTANA STARE PLANINA: Neće se graditi mini-hidroelektrane (VIDEO)\nDjole dog 23.07.2020.11:01\nNa Staroj planini u narednih 15 godina, sigurno se neće graditi mini-hidroelektrane, piše RTS. Ovo je predviđeno nacrtom novog prostornog plana grada Pirota, koji će uskoro biti usvojen. To je rezultat građanske inicijative i upornih nastojanja stručnjaka ekologa da dokažu štetne uticaje mini-hidroelektrana na prirodu.\nProtesti, blokade puteva, sukobi sa investitorima, obeležili su trogodišnju borbu meštana staroplaninskih sela i ljubitelja prirode protiv izgradnje mini-hidroelektrana. Jedan od rezultata te borbe je i novi prostorni plan grada Pirota, u kome nema lokacija za izgradnju mini-hidroelektrana na planinskim rekama.


Kurti: Dijalog na četvrtom mestu - Politika - Dnevni list Danas\nPočetna » Politika » Kurti: Dijalog na četvrtom mestu\nPredsednik pokreta Samoopredeljenje i najverovatnije kandidat za premijera Kosova Aljbin Kurti izjavio je za bugarske medije da će učiniti ustupak i dijalog sa Srbijom staviti kao četvrti prioritet nove Vlade, objavila je danas Gazeta ekspres, a preneo portal Kosovo onlajn.\n0Piše: FoNet 22. februara 2021. 16.14 Izmenjeno: 18.49\nOn je ponovio da dijalog neće biti glavni prioritet nove Vlade Kosova i da je ustupak to što će biti stavljen na četvrto mesto nakon zapošljavanja, vladavine prava i pandemije korona virusa.\n„Nameravamo da imamo intenzivnu saradnju sa pet država članica koje nisu priznale nezavisnost Kosova – Španijom, Slovačkom, Rumunijom, Grčkom i Kiprom. Moramo da uverimo ove zemlje da ne treba da imaju bojazan od priznanja nezavisnosti Kosova i da se Kosovo ne sme upoređivati sa Srbijom“, rekao je Kurti.\nKurti ne vidi druge moguće partnere osim Vjose Osmani\nPokret Samoopredeljenje želi samostalno da formira vladu bez bilo kakvih koalicija, izjavio je danas za Telegrafi portparol te stranke Perparim Krueziju i istakao da čekaju da se prebroje glasova iz dijaspore kako bi odlučili koji će sledeći potez povući.\nKrueziju kaže da je volja građana jasno izražena na izborima i da nikada pre nije bila jasnija.\n„Sada kada je prebrojavanje glasova završeno, čekamo brojanje uslovnih glasova, kao i onih iz dijaspore, kojih je ovog puta više nego u bilo kom drugom izbornom procesu“, rekao je Krueziju, prenosi Kossev.\nOn ističe da građani žele radikalnu promenu i u politici i u načinu upravljanja.\n„Zemlji je potrebna nova vlada, jer je prethodna više od sedam meseci bila nelegitimna. Očekujemo da ćemo imati potreban broj poslanika za formiranje vlade i drugih institucija“, kaže Krueziju.\nO tome šta će se dešavati ako Samoopredeljenje ipak ne bude moglo samo da formira vladu, danas je govorio predsednik stranke Aljbin Kurti.\nOsim Vjose Osmani, njegova stranka ne vidi druge moguće partnere ni u jednoj stranci starog režima, rekao je Kurti, koji je nagovestio mogućnost da pomoć zatraži od predstavnika nesrpskih manjina i pojedinačnih opozicionih poslanika.\nSamoopredeljenje je na nedavno održanim izborima osvojilo 47,85 odsto glasova, ali ostalo je da se prebroji još više od 40.000 glasova iz dijaspore.\nOsim toga, CIK je danas odlučila da se ponovo prebroje glasovi sa 494 biračka mesta zbog „problema sa verifikacijom“.\nAljbin Kurti, Kosovo, Vjosa OsmaniPriština


U novom porodilištu u Lazarevcu, koje je otvoreno prošle nedelje, rođena je prva beba, a mama Jovana Lazić na svet je donela zdravu i prelepu devojčicu.\n- Rođenje prve bebe u novom porodilištu me je jako obradovalo i odmah sam se čuo sa direktorom Doma zdravlja "Lazarevac", Jovanom Milivojevićem, koji mi je rekao da je devojčica teška 3.220 grama, a duga 53 centimetara. Najbitnije je da su i beba i majka dobro, a drago mi je i da je majka, kojoj je ovo treće dete, zadovoljna uslovima u novom porodilištu - kaže gradonačelnik Radojičić za "Blic" i dodaje da se već za vikend očekuju nove prinove.\nOn je podsetio da Grad Beograd vodi odgovornu demografsku politiku u skladu sa politikom Vlade Republike Srbije.\nGradonačelnik sa ministrom zdravlja u Lazarevcu\n– Mislim da smo na dobrom putu, a u prilog tome govori i činjenica da je u Beogradu i Srbiji u prvih šest meseci ove godine rođeno više beba nego u istom periodu prošle godine – rekao je Radojičić.\nPre samo sedam dana, Radojičić je otvorio ovo porodilište zajedno sa ministrom zdravlja Zlatiborom Lončarem i prvim potpredsedenikom Vlade RS i ministrom unutrašnjih poslova Nebojšom Stefanovićem, i tom prilikom je istakao da je postojanje vanbolničkog porodilišta u Lazarevcu od velike važnosti za ovu opštinu.\nRođena je prva beba u novom porodilištu u Lazarevcu, koje smo otvorili prošle nedelje! Majci Jovani Lazić, celoj porodici, kao i timu lekara koji je radio na porođaju čestitam rođenje zdrave devojčice! Primeri poput porodice Lazić, kojoj je ovo treće dete, su veliki podstrek za Grad Beograd, da nastavimo da dajemo svoj maksimum, jer sve što radimo u Beogradu ostaće naraštajima koji dolaze. #lepavest #drgradonacelnik\nRadojičić je tada podsetio da je nakon 55 godina ova ustanova smeštena u adekvatnu zgradu, sa izuzetno kvalitetnom opremom, poručivši da je u staroj zgradi, u kojoj se porodilište nalazilo, bilo manje od 300 porođaja godišnje, a da se nada da će u ovom novom biti znatno više.\n– Ovom investicijom ostvareni su snovi mnogih lekara koji su radili i rade u Lazarevcu – rekao je gradonačelnik.\nNova zgrada koštala milion evra\nNova zgrada ima porođajni blok, prostorije za smeštaj trudnica i porodilja, tri apartmana, sobu za otpust beba, sobu sa CTG aparatom, savetovalište za trudnice, lekarske i sobe za pregled. Izgradnja objekta površine 1.123 metra kvadratna, počela je 2015. godine i uloženo je oko 120 miliona dinara.\nLEPE VESTI U Severnoj Mitrovici tokom vanrednog stanja ROĐENO 70 BEBA


Tanjug 16. oktobra 2021. 18:37\nReč je potezu bez presedana za ovaj 10-člani blok, koji tradicionalno izbegava mešanje u unutrašnja pitanja i poslove zemalja članica, prenosi BBC.\nVojna hunta Mjanmara je saopštila je da je „razočarana“ ovom odlukom, a iz ASEAN poručuju da vojska Mjanmara nije učinila dovoljno da se okončaju previranja u Mjanmaru.\nGeneral Min Aung Hlaing proglasio se za premijera u avgustu i tada je potvrdio da će se vanredno stanje u zemlji produžiti jer se nastavljaju borbe izmedu vojske i frakcija koje se protive vojnom udaru.\nIz ASEAN je saopšteno da su vojni lideri Mjanmara odbili da ispune obećanja o dijalogu i deeskalaciji, kao i da je predstavniku ASEAN bilo zabranjeno da se sastane sa svrgnutom i zatvorenom premijerkom Aung San Su Ći, koja je na položaj došla nakon regularnih izbora.\nU saopštenju Bruneja, koji je domaćin ovogodišnjeg samita, navodi se da je situacija u Mjanmaru „uticala i na regionalnu bezbednost, kao i na jedinstvo, kredibilitet i saglasje u ASEAN“.\nIz ove organizacije u aprilu je upućen zahtev generalu Min Aung Hlaingu da okonča nasilje u zmelji i oslobodi političke zatvorenike, ali još nema naznaka da je vojska voljna da smanji stepen korišćenja sile protiv opozicije i da počne pregovore.\nASEAN nije još uvek potvrdio ko će predstavljati Mjanmar na predstojećem samitu u Bruneju.


Evropska politička elita izgubila osećaj za obične gradjane\nEvropski i američki analitičari kažu da odbacivanje ustava Evropske unije na referendumima u Francuskoj i Holandiji ukazuje na to da je evropska politička elita izgubila osećaj za obične gradjane.\nDejvid From čije konzervativne komentare često objavljuje dnevnik Vol Strit Džornal kaže da ubjedljivi porazi u Francuskoj i Holandiji šalju poruku političarima koji smatraju da stanovništvu mogu da nametnu svoja uvjerenja .\n”Političke elite koje misle da ne mogu narodu prepustiti sudbinske odluke o društvu i zemlji u kojom žive, biće smenjene. Dakle, svaka elita koja razmišlja na taj način neće biti elita još zadugo“, kaže From, koji je, baš kao i drugi učesnici skupa na konzervativnom, Amerken Enterprajz institutu , pozdravio odbacivanja evropskog ustava. Bio je to, kako kažu, preterano opširan dokument kojim bi najveći deo ovlašćenja bio prenešen na već preterano glomaznu administraciju u Briselu.\nSuprotan stav, u prilog evropskom ustavu iznio je Holandski diplomata Vim Gerc, koji žali zbog toga što su njegovi sunarodnici i Francuzi odbacili taj dokument:\n”Da li Evropu slabi zajednička inostrana politika i ministar za inostrane poslove Evropske unije (kako je predvidjeno ustavom“ ) Da li Evropu slabi izvršnu vlast u obliku Evropske komisije, koja bi bila manja nego sada? Da li Evropu slabi Evropu to da ima doprinose iz cele Evrope za rešavanje prekograničnih problema, da bude kompetentna na planu zdravstvene zaštite, davanja azila i borbe protiv terorizma? I da ima evropsku povelju o ljudskim pravima. Ne mislim da je to slučaj“, rekao je Gerc, koji se sa učesnicima panela saglasio da je odbijanje evropskog ustava bilo istovremeni protest protiv globalizacije i širenja Evropske unije na siromašnije zemalje istočne Evrope, što se smatra pretnjom ugodnom načinu života u zapadnoj Evropi.\nRadek Sikorski, koznervativni Poljak, inače naučni saradnik American Enterprise Instituta, zagovara labaviju konfederaciju Evropske unije u kojoj 25 zemalja članica ne mora da prepusti veća ovlašćenja Briselu. Sikorski želi da članice Evropske unije imaju veća ovlašćenja na nivou države.\n”U Evropi je, konsenzusom elite, smrtna kazna za kriminalce ukinuta bez ikakve debate u javnosti. I bez ikakve šanse da zemlje članice zastupaju drugačiji stav, kaže Sikorski.“\nUčesnici skupa saglasili su se u ocjeni da je centralizacija vlasti na nivou EU verovatno obustavljena, ali i da sadađnja struktura Unije nije narušena.


Hodžaj: Dijalog Beograda i Prištine mora da ima krajnji rok\nDijalog Beograda i Prištine treba da ima krajnji rok umesto da se odvija doveka, smatra zamenik kosovskog premijera Enver Hodžaj, i dodaje da bi rezultati ovih pregovora trebalo da budu "članstvo Kosova u Ujedinjenim nacijama i međusobno priznanje", prenosi prištinski "Express".\nHodžaj smatra i da bi u dijalogu, osim vlade, trebalo da učestvuju i parlament i predsednik. Takođe, podseća i da je on rok za pregovore tražio pre tri godine.\n- Evropska unija bi trebalo da izvrši još mnogo pritiska na Srbiju, kako bi dijalog mogao da održi svoju kredibilnost. Strane mogu da brane međunarodni prestiž, ako pređemo u konačnu fazu, koja bi trebalo da se okonča na miran način, članstvom Kosova u UN i međusobnim priznanjem - rekao je Hodžaj.\nHodžaj: Dijalog sa Beogradom u junu, mogao bi da se završi do kraja godine\nPEH ZA ARMANI Povredio se Nemanja Nedović


muke sa liftom\nMyCity » Pravo » muke sa liftom\nPoslao: 06 Apr 2011 14:46\nzivim u prizemlju zgrade i ne zelim da placam odrzavanje lifta sobzirom da u zgradi sa nikim ne saradjujem i isti nikad ne koristim. pa mislim da je malo glupo da placam odrzavannje za nesto sto ne koristim.\nmolim nekog ko zna da mi odgovori dali imam pravo po zakonu ili nemam da odbijem placanje odrzavane liofta\nPoslao: 06 Apr 2011 15:55\nAko su svi stanovi otkupljeni onda je zgrada u privatnom vlasništvu i svaki suvlasnik je dužan da učestvuje u zajedničkim troškovima.\nZašto bi plaćao i čišćenje stepeništa do gornjeg sprata kada ga nikada ne koristiš?\nPoslao: 06 Apr 2011 15:58\nmicoboj ::Zašto bi plaćao i čišćenje stepeništa do gornjeg sprata kada ga nikada ne koristiš?\nTo ti je ista prica kao ono sa RTS placanjem.\nMnogi ga ni ne gledaju(kad imaju kablovsku), a ipak moraju da placaju!\nMislim da i po zakonu moras placati, ti zivis u stanu kao i svi ostali(tvoje komsije) i duzan si placati ono sto i svi placaju.\nKorisnici trenutno na forumu: _Sale, Boris90, djboj, djo97, draggan, dragon986, Gibli, goxin, HrcAk47, Insan, kalens021, MB120mm, Mercury, moonshine, mrav pesadinac, pjaka2001, raketaš, Smd, ssekir75, suton, trajkoni018, VJ, Wiesel092, YU-UKI


U svetu blizu 60 miliona izbeglica\nDanas se obeležava Svetski dan izbeglica koji ima za cilj podizanje svesti o stanju izbeglih, prognanih i raseljenih.\nU najnovijem izveštaju Visokog komesarijata UN za izbeglica (UNHCR), navodi se da je broj ljudi koji su napustili svoje domove iz bezbednosnih razloga, ove godine porastao za više od osam miliona u odnosu na prethodnu te je sada ukupan broj izbeglih blizu 60 miliona.\nVisoki komesar UN-a Antonio Gutereš je rekao da smo "svedoci promene poznatog modela, nekontrolisanog ulaska u doba kada razmere globalne raseljenosti kao i neophodna reakcija, sada jasno bacaju u zasenak sve što je ikada viđeno."\n"U doba masovnog raseljenja stanovništva bez presedana, potreban je jednako veliki humanitarni odgovor i ponovno obavezivanje svih na toleranciju i zaštitu ljudi koji beže od sukoba i progona", istakao je Gutereš.\nUjedinjene nacije ocenjuju da je preveliki broj kriza i sukoba u svetu "doveo do opasnog i sve goreg trenda" novih vrsta migracija, tako što su milioni izbeglica širom sveta, u potrazi za sigurnim utočištem, prisiljeni na "neugodnu i opasnu po život vezu" sa krijumčarima koji trguju ljudima.\nSrbija takođe, kao zemlja tranzita, svake godine beleži povećan priliv tražilaca azila iz ratom zahvaćenih zemalja Azije i Afrike, a samo tokom ove godine, do kraja maja, azil u Srbiji je zatražilo više od 22 hiljade lica.


Na novom portalu eUprave svi naši podaci - Ozonpress :: internet portal\n„Novi portal ima nekoliko novih bitnih funkcionalnosti, a najznačajnija su tri noviteta. Prva značajna prednost je što je korišćenje usluga eUprave jednostavnije i što smo prvi put uveli dvofaktorsku autentifikaciju, odnosno prijavljivanje pomoću korisničkog naloga, uz potvrdu sa mobilnog telefona. Ovo je sjajna stvar jer tako praktično obezbeđujemo da se sve usluge koriste preko mobilnog telefona„, objašnjava direktor Kancelarije za IT i eUpravu Mihailo Jovanović u razgovoru za „Blic Biznis“.\nKao drugu važnu prednost novog portala on navodi to što građani sada mogu na jednom mestu da vide sve svoje podatke, iz svih registara – od podataka iz Ministarstva državne uprave i lokalne samouprave – matična knjiga rođenih i venčanih, zatim iz Ministarstva unutrašnjih poslova – lična karta, pasoš, prebivalište, državljanstvo, boravište, vozačka dozvola, registracija vozila i oružje u legalnom posedu.\nTu su i Centralni registar obaveznog socijalnog osiguranja, podaci Nacionalne službe za zapošljavanje, Republičkog fonda penzijskog i invalidskog osiguranja (PIO fond) i podaci Republičkog geodetskog zavoda, gde možete videti i svoje nepokretnosti.\nTreća stvar koju bih izdvojio je sama organizacija Portala. Da bi se građani lakše snašli u stotinama usluga, znajući da oni ne žive upravne postupke, već realan život, napravili smo organizaciju podataka prema životnim događajima. Tako na portalu možete naći sekciju sa 8 podmenija – porodični život, vrtić, osnovno obrazovanje, srednje obrazovanje, studiranje, tražim posao, kupovina nepokretnosti i otpočinjanje poslovanja i osnivanje firme. Kada uđete u jedan porodični događaj, podaci su organizovani po principu najčešćih pitanja i odgovora, pa tako možete da saznate šta je esDnevnik ili šta vam je potrebno, gde i kada možete da upišete dete u vrtić. Sa trenutno oko 300 pitanja i odgovora na portalu pokrili smo najveći deo situacija u kojima mogu građani da se nađu“, ističe naš sagovornik, uz napomenu da su događaji i pitanja, odnosno odgovori, kreirani uz konsultaciju sa građanima i da će nastaviti da budu dopunjavani, u skladu sa potrebama i sugestijama.\nMihailo Jovanović ističe da su svi odgovori pisani tako da budu razumljivi običnom građaninu i nije korišćen težak birokratski rečnik, kojim ponekad umeju da se služe državne institucije.\nGrađani mogu da koriste novi portal već od danas (3. februara).\nOko 980.000 starih korisnika Portala eUprave biće automatski prebačeni i nastaviće da koriste novi portal. Oni koji su portal koristili pomoću korisničkog imena i lozinke moći će tako i da nastave, uz rok do 1. juna da elektronski pošalju ličnu kartu, kako bismo bili sigurni u njihov identitet. Svi koji su imali kvalifikovani elektronski sertifikat takođe nastavljaju da ga koriste i oni mogu sami da generišu elektronski identitet i za korišćenje novog načina prijave pomoću mobilnog telefona i 2-faktorske autentikacije.\nOni koji nemaju sertifikat moći će svoj elektronski identitet, za prijavljivanje pomoću mobilnog telefona, da generišu na velikom broju šaltera širom Srbije, koje ćemo organizovati do kraja februara. Dakle, biće potrebno samo jedno fizičko pojavljivanje, nakon čega sve usluge građani obavljaju „iz fotelje“ – navodi Jovanović.\nDo kraja marta biće uvedeno i prvih 30 usluga za privrednike, a glavni ciljevi novog portala, prema rečima direktora Kancelarije za IT i eUpravu, su efikasnost, ekonomičnost, transparentnost, ali i smanjenje korupcije.\nU naredne 2-3 godine građani i privreda praktično uopšte neće morati da idu na šaltere, već će sve potrebne usluge obavljati uz nekoliko klikova mišem.\nNikola Petrovic 05/02/2020 u 11:32 Odgovorite\nJos da nesto radi bilo bi supet


Četiri decenije Filharmonije mladih "Borislav Pašćan" - Dan u Beogradu\nNaslovna » Izlasci » Muzika » Klasika » Četiri decenije Filharmonije mladih „Borislav Pašćan“\nČetiri decenije Filharmonije mladih „Borislav Pašćan“\nNeko drugi 24. februar 2019. Klasika Postavite komentar\nFilharmonija mladih „Borislav Pašćan“, večeras (24. februar od 20.00) proslavlja 40 godina postojanja koncertom na Kolarcu.\nPrvi omladinski orkestar u Srbiji sviraće Četvrtu simfoniju Petra I. Čajkovskog i Drugi klavirski koncert Sergeja Rahmanjinova.\nViše od 600 muzičara, inače danas angažovanih u profesionalnim orkestrima širom Srbije i sveta, svoja prvobitna profesionalna iskustva stekla su upravo u ovoj omladinskoj filharmoniji.\nOvaj orkestar osnovan je 1978. godine pod imenom „Mladi filharmoničari Beograda“. Današnje ime dobio je 1981. godine, posle smrti svog osnivača Borislava Pašćana.\nTokom 40 godina kontinuiranog delovanja Filharmonija mladih okupila je više od 1.600 mladih muzičara.\nSa ansamblom je svirao niz istaknutih domaćih i stranih solista i najperperspektivnijih mladih umetnika.\nKupovinom karata na blagajni Kolarca pomaže se dalji rad i opstanak Filharmonije mladih „Borislav Pašćan“. (Beoinfo)\nTagovifilharmonija mladih borislav pašćan izlasci klasika kolarac muzika\nPrethodni Collegium Hungaricum: Izložba „Kolevka i sklonište“\nSledeći „Bus plus“ dopune za mart 2019.


ETIKA NARODNE SKUPŠTINE: Ko se ne izvini, plaća 225.000\nETIKA NARODNE SKUPŠTINE: Ko se ne izvini, plaća 225.000\nPoslanici koji prekrše pravila lepog ponašanja, a ne budu hteli javno da se izvine, prema predloženom etičkom kodeksu parlamenta, moraće da plate kaznu.\nTa kazna trebalo bi da bude u visini od tri poslaničke plate, što je oko 225.000 dinara. Ovo je jedna od odredaba etičkog kodeksa koji je nedavno završila radna grupa Narodne skupštine, a koji bi trebalo da bude usvojen na redovnom jesenjem zasedanju do kaja godine.\nZoran Babić, šef poslaničke grupe SNS kao i radne grupe za izradu etičkog kodeksa kaže da su predlog podržali i vlast i opozicija i da bi on mogao odmah da uđe u skupštinsku proceduru ali da žele da čuju i šta o njemu misle u Evropskom parlamentu.\nNa pitanje zašto Kodeks kao interni dokument srpskog parlamenta šalju u Brisel, Babić odgovara da nema razloga da se na ovaj gest gleda kao na poltronizam.\n“Predlog kodeksa smo uradili po ugledu na one koji postoje u nekim evropskim državama, poput Poljske, na primer, pa želimo da čujemo mišljenje EK. Ukoliko bi on dobio, da tako kažem, pozitivnu ocenu, čini mi se da bi bio lakše usvojen u parlamentu“, rekao je Babić za današnju “Politiku“.\nU radnoj grupi su, dodao je Babić, svi složni oko predloženog rešenja, ali ima poslanika i u vlasti i u opoziciji, kojima se ovo baš i ne sviđa.\nEtički savet parlamenta će, prema predlogu, imati pet članova.


Na gradskoj kući istaknuta nova znamenja grada - juGmedia\nVRANJE – Uz prigodnu svečanost danas su na zgradi lokalne samouprave istaknuta nova znamenja grada Vranja, a zamenik predsednika skupštine Siniša Mitić istakao je da ovim današnji dan ulazi u slavnu istoriju grada.„Ovim pokazujemo pokazujemo da poštujemo prošlost, ali i da smo spremni da gradimo svetlu budućnost“, rekao je Mitić obraćajući se prisutnima. On je podsetio da su odbornici gradskog parlamenta 27.novembra usvojili Odluku o simbolima grada i njihovoj upotrebi, čemu su prethodili raspisivanje konkursa, javna rasprava i izbor novih znamenja grada.\nNakon toga Episkop vranjski Pahomije sa sveštenstvom obavio je čin osvećenja nove zastave, koja je potom podignuta na jarbol ispred gradske kuće. O slavnoj srpskoj i vranjskoj istoriji na svečanosti je govorio gradonačelnik Vranja Zoran Antić, koji je podsetio na sve značajne događaje, poput obeležavanja 1.700 godina Milanskog edikta, prvog pominjanja Vranja, 210 godina od Prvog srpskog ustanka, 120 godina od rođenja oca Justina Popovića…\n,,Mi danas ne podižemo samo zastave Srbije i Vranja, mi stojimo pred zastavama slavne srpske istorije“, poručio je Antić. On je stara znamenja predao direktoru Narodnog muzeja Draganu Dejanoviću. U programu povodom isticanja novih znamenja Vranja učestvovali su hor Muzičke škole,trubački orkestar Nenada Mladenovića i kulturno umetničko društvo ,,Sevdah“.


Pudždemon: Glasačkim kutijama protiv represije Madrida - Sputnjik Srbija\n02:52 07 Avgust 2020\nPudždemon: Glasačkim kutijama protiv represije Madrida\n22:32 07.11.2017 Preuzmite kraći link\nSmenjeni katalonski lider Karles Pudždemon izjavio je danas da će sledećeg meseca "poraziti u glasačkoj kutiji" ono što naziva "represijom španske vlade" zbog želje Katalonije za nezavisnošću.\nPudždemon kaže da Katalonija ima jedan način da postane Republika — pomoću demokratije, prenosi AP.\nOn je prebacio Evropskoj uniji na ponašanju i pitao hoće li prihvatiti rezultat katalonskog referenduma ili nastaviti da pomaže Marijanu Rahoju u, kako smatra, državnom udaru Madrida.\nPudždemon je to rekao, uglavnom na francuskom jeziku, okupljenim gradonačelnicima gradova iz Katalonije u Muzeju umetnosti u Briselu.\nOko 200 gradonačelnika iz Katalonije okupilo se danas u Belgiji u znak podrške Pudždemonu, u trenutku kada Madrid traži njegovo izručenje radi suđenja.\nGradonačelnici su se okupili u četvrti oko sedišta Evropske unije u Briselu, dok se istovremeno stotinak podržavalaca španskih centralnih vlasti okupilo nedaleko odatle, pri čemu su neki uzvikivali „Ne katalonskoj nezavisnosti“, prenosi AP.\nGradonačelnica Anglesa Astrid Desed rekla je da su predstavnici lokalnih zajednica Katalonije danas u Briselu „kako bi članovima katalonske vlade, koji su takođe u tom gradu, rekli da su uz njih i da ih podržavaju“.\n„Molimo Evropu da nas sasluša. Osećamo se kao Evropljani, i ovde smo, u samom srcu Evrope, kako bismo to rekli“, poručila je Desedova.\nSmenjeni predsednik katalonske vlade i četvoro njegovih bivših ministara treba da se 17. novembra pojave pred belgijskim sudom, što će biti njihovo prvo saslušanje otkako su ih belgijske vlasti u nedelju pustile na uslovnu slobodu.\nPudždemon je sa saradnicima doputovao u Brisel pre nešto više od nedelju dana, nakon što je Španija smenila katalonsku izvršnu vlast i uvela direktnu kontrolu nad svojim poluautonomnim regionom čije proglašenje nezavisnosti nije priznala.\nProtiv Pudždemona i njegovih saradnika Madrid je u petak izdao evropski nalog za hapšenje nakon što su ignorisali pozive da se pojave pred španskim sudijom po optužbama vezanim za pokušaj proglašenja Katalonije nezavisnom državom.


U Americi intenzivirana debata, kako krenuti napred i uspostaviti mir u Iraku?\nNakon niza ovomesečnih izveštaja podnetih Kongresu o vojnom i političkom napretku u Iraku, u Americi se intenzivira debata o tome kako krenuti napred i uspostaviti mir u toj ratom razorenoj zemlji.\nVisoki američki vojni komandant u Iraku, general Dejvid Petreus izjavio je da se bezbednost povećala u mnogim delovima zemlje od kako je povećan broj američkih vojnika za oko 30 hiljada ranije ove godine. Mada je politički napredak u Iraku manji od očekivanog, predsednik Buš je usvojio generalove preporuke da se tokom narednih šest meseci, uporedo sa naprekom, postepeno povuku snage upućene od januara ove godine. Kirk Džonson, bivši savetnik američkog ambasadora u Iraku, upozorava da bi napredak na bezbednosnom planu zmogao da se zaustavi, ukoliko američke snage napuste zemlju prebrzo:\n”Irak bi posrljao u nasilje i broj civilnih žrtava bi verovatno prevazišao onaj zabeležen prošlog decembra i januara. Najverovatnije bi došlo do etničkog čišćenja, izbegličke krize i prelivanje konflikta na susedne države.“\nEvo šta o tome misli penzionisani general-pukovnik američkih marinaca Bernard Treinor.\n”Mislim da niko, uključujući Irance i Saudijce, ne želi posledice povlačenja i gradjanski rat, jer niko ne zna bi tome usledilo...“\nU svom izveštaju Kongresu general Petreus je ustvrdio da su pripadnici šiitskih paravojnih snaga i ekstremisti koje podržavaju Iran i Al Kaida pretrpeli udarce u proteklim mesecima.\nMedjutim, Stiven Volt sa Harvarda tvrdi da sposobnost Sjedinjenih Država da utiču na razvoj situacije u Iraku opada.\n”Kako prolazi vreme, Sjedinjene Države, kao i svaka druga okupaciona sila, imaju sve manje i manje sposobnosti da istinski diktiraju dogadjaje na terenu.“\nU medjuvremenu, mnogi analitičari smatraju da će neki susedi Iraka intenzivirati nastojanja da se destabilizuje situacija. Medju njima je i Bliskoistočni politikolog Favaz Gerges na Koledžu Sara Lorens u Njujorku:\n”Strahujem da će narednih nekoliko meseci biti krvavi jer će, pored pobunjenika i Al Kaide, i Iran i Sirija učiniti sve da pokažu Bušovoj administraciji da situacija u Iraku ne može da se stavi pod kontrolu ako njihovi vitalni interesi ne budu uzeti u obzir. Za stabilnost u Iraku potrebno je angažovati ne samo sve iračke zajednice nego i iračke susede, i to ne samo Saudijsku Arabiju i Tursku, već posebno Iran i Siriju koje su najviše potkopali američki projekat u poslednje četiri godine.“\nPolitičko izmirenje je jedan od glavnih ciljeva povećanja obima američkih trupa u Iraku. Mnogi analitičari upozoravaju na posledice podele duž etničkih i verskih linija. Medjutim, politikolog Viliam Kuant sa univerziteta države Virdžinije kaže da je najveći deo zemlje već fragmentizovan i poredi tamošnju situaciju sa Libanom:\n”Po toj analogiji, nakon nekoliko godina -- nadajmo se ne deset -- irački sukob na granici gradjanskog rata trebalo da se završi. Političke i vojne linije će biti povučene i moćnici će reći: dosta je. Dajte da sklopimo neku verstu novog političkog dogovora, kao što su to libanski ratni dikatori učinili 1989. godine.“\nAnkete javnog mnjenja ukazuju da su Amerikanci podeljeni oko pravca koji bi Sjedinjene Države trebalo da preduzmu u Iraku. Mada oko 60% gradjana ne podržava ratnu strategiju predsednika Buša i želi rok za kompletno povlačenje trupa, većina Amerikanaca ne favorizuje neodložno povlačenje iz Iraka iz straha da će to ostaviti zemlju u haosu. U medjuvremenu, Kongres će ponovo razmotriti američki napredak u Iraku za oko šest meseci kad general Petreus bude podneo svoj naredni izveštaj.


Sportske vesti – Dušan Tadić bojkotuje reprezentaciju - Meridianbet Vesti\nSportske vesti dana Author:\tgrujanac - 21/03/2016\nSportske vesti – Dušan Tadić bojkotuje reprezentaciju\nDanašnje sportske vesti počinjemo fudbalom, a srpski internacionalac i član engleskog Southamptona Dušan Tadić izjavio je da bojkotuje reprezentaciju Srbije dok je selektor nacionalnog tima Radovan Ćurčić. Kao razlog za ovu odluku, Tadić je naveo da je razočaran jer je iz medija saznao da se ne nalazi na spisku reprezentacije za predstojeće mečeve protiv Poljske i Estonije.\nFudbaleri Manchester City Joe Hart i Raheem Sterling pauziraće narednih mesec dana zbog povreda. Oba igrača povređena su na derbi susretu sa gradskim rivalom Manchester United; Sterling je na početku meča povredio preponu, dok je Hart povredio list noge u drugom poluvremenu.\nBudući menadžer Manchester City Pep Guardiola, navodno želi da mu se golgeter Robert Lewandowski pridruži naredne sezone u Premier League. Uprava Manchester City navodno je spremna da izdvoji 60 miliona funti za ovaj transfer.\nFIBA je danas zvanično predstavila svoj projekat Liga šampiona, koji bi trebao da startuje naredne sezone, a nagradni fond ovog takmičenja će iznositi 4.42 miliona evra. Novac će biti podeljen na 32 učesnika takmičenja, minimalna zarada će biti 100.000 evra, dok bi šampion maksimalno mogao da inkarisa oko pola miliona evra. Svaki učesnik prve faze takmičenja će dobiti po 100.000 evra, plasman u Top 16 fazu donosi dodatnih 20.000, četvrtfinale 40.000, četvrtoplasirani na Fajnal-foru će dobiti 60.000, treći 80, finalisti po 100, a šampion dodatnih 340 hiljada evra.\nKrilni centar Fenerbahce Jan Vesely odustvovaće sa parketa 6 sedmica zbog povrede Ahilove tetive. Vesely je jedan od najboljih igrača turskog kluba ove sezone, a povredio se pred odsudne mečeve u Evroligi i gotovo izvesno će propustiti plej-of Evrolige.\nU noći između nedelje i ponedeljka odigrana su dva meča u NBA ligi, a postignuti su sledeći rezultati:\nTags:bojkot., Ćurčić, Dušan Tadić, FIBA, Guardiola, Hart, Jan Vesely, Liga šampiona, NBA, povrede, reprezentacija, sportske vesti, Sterling\nDnevna doza slobodne igre: raznovrsnošću do pogotka


Svetu prete pandemija, razočaranja mladih i digitalna nejednakost | Bonitet\nAutorDanijela Ilić Krasić\nApple u proseku svake tri nedelje kupuje po jednu kompaniju\nNije teško predvideti šta je Svetski ekonomski forum naveo kao rizik „broj jedan“ za čovečanstvo u 2021. godini – zarazne bolesti. Pandemija virusa COVID-19, od kojih je u trenutku nastanka ovog teksta u svetu preminulo više od 2,3 miliona ljudi, dok je više od 107 miliona zaraženo, već nanosi ogromne ekonomske štete globalnoj ekonomiji. Stoga ne čudi da se u Izveštaju o globalnim rizicima za 2021. (Global Risk Report 2021, WEF) upravo ovaj rizik percipira kao najvažniji na kratak rok, do dve godine\nNeposredni ljudski i ekonomski troškovi pandemije COVID-19 su – veliki i prete da unazade godine progresa utrošene za smanjenje globalnog siromaštva i nejednakosti, ali i da nanesu dalju štetu socijalnoj sigurnosti i globalnoj saradnji koji su već bili oslabljeni pre udara virusa, ocenjuje se u Izveštaju.\nNove barijere individualnom i kolektivnom napretku najverovatnije su rezultat pandemije, pošto se svet suočio sa iznenadnim prekidom socijalnih veza, još širom digitalnom podelom, naglim promenama na tržištima i u ponašanju potrošača, gubitku obrazovanja i poslova, ali i izazovima u oblasti demokratije i međunarodnim odnosima. Stoga su „digitalna nejednakost“, „razočaranost mladih“ i „socijalno koheziona erozija“ (urušavanje socijalnog jedinstva) uključeni u Anketu o percepciji globalnih rizika i svi su ih ispitanici prepoznali kao kritične kratkoročne pretnje.\nMladi „skaču“ između malo plaćenih kratkoročnih poslova, čemu je doprineo rast poslova iz oblasti „gig“ ekonomije (frilenserski rad), ali i neplaćena ili loše plaćena praksa.\nIstovremeno, ocenjuje se, tržište rada suzilo je mogućnost zapošljavanja mladih – beleži se deficit šansi za posao za visokoobrazovane mlade u pojedinim sektorima, dok je u drugim sektorima na snazi „kriza veština“.\nCOVID-19 značajno je uticao na četvrtu industrijsku revoluciju ubrzavajući širenje e-trgovine, onlajn obrazovanja, „digitalnog zdravlja“. Ovi pomaci, kako se navodi u Izveštaju, nastaviće značajno da transformišu odnose među ljudima i uslove života i dugo nakon okončanja pandemije.\n„Ova promena može društvima da pruži ogromne koristi – odgovor na COVID-19 pun je tih primera, od sposobnosti rada na daljinu do brzog razvoja vakcina. Međutim, ovakav razvoj događaja takođe pogoršava dalju nejednakost“, navodi se u Izveštaju.\nKako se dodaje, ispitanici Ankete o percepciji globalnih rizika GRPS ocenili su „digitalnu nejednakost“ kao kritičnu pretnju po svet u sledeće dve godine, ali i kao sedmi najverovatniji dugoročni rizik.\nMeđu rizicima na srednji rok, broj jedan drži rizik – „pucanje imovinskog balona“, poput onoga iz 2008. godine. Sledi slom IT infrastrukture, nestabilnost cena, šokovi u snabdevanju robom, kriza duga.\nOsim vremenskog horizonta rizika koji su pretnja po svet, Izveštaj rangira rizike i prema verovatnoći dešavanja i prema nivou globalnog uticaja. Među najvećim verovatnoćama rizika u narednih deset godina su ekstremno vreme, neuspeh u klimatskim promenama i štete koju ljudi naprave prema životnoj sredini.\nDok je digitalni skok otključao mogućnosti za mlade ljude u nekim zemljama, mnogi od njih sada ulaze u period traženja posla u „radnom ledenom dobu“. Mladi ljudi širom sveta doživljavaju svoju drugu veliku globalnu krizu u jednoj dekadi. Ova generacija, koja je već izložena degradaciji životne sredine, posledicama finansijske krize, rastućoj nejednakosti i prekidu industrijske transformacije, sada se sauočava sa ozbiljnim izazovima u svom obrazovanju, ekonomskim perspektivama i mentalnom zdravlju. Prema Anketi GRPS, rizik od „razočaranja mladosti“ uglavnom se zanemaruje, ali će on postati kritična pretnja za svet u kratkom roku.\nIako su zaključavanja širom sveta, zbog pandemije virusa COVID-19, dovela do pada globalnih emisija štetnih gasova u prvoj polovini 2020. dokazi iz finansijske krize 2008–2009, upozoravaju da bi se štetne emisije mogle vratiti. Pomak ka zelenoj ekonomiji svakako ne može da se odlaže za period kada prođu šokovi zbog pandemije COVID-19. Neuspeh u klimatskom delovanju je najuticajniji i drugi po verovatnoći dugoročni rizik identifikovan u pomenutoj Anketi.\nPrethodni tekstFortaco Grupa kupila Rapp Zastavu\nSledeći tekstManji profit bankarskog sektora u BiH


Koliko fotografija, toliko je komentara pokrenula i prateća poruka republikanskog kognresmena iz Kentakija, Tomasa Masija na "Tviteru": "Srećan Božić! ps Deda Mraze, molim te, ponesi municiju".\nObjavu je osudilo mnoštvo porodica pogođenih nasiljem oružjem, kao i političari sa obe strane političkog spektra u SAD. No, Masi, koji je prvi put izabran za kongresmena 2012. godine, uporni je pristalica Drugog amandmana, prava na držanje i nošenje oružja, i uvek se oštro protivio bilo kakvim inicijativama za kontrolu oružja, govoreći da one neće zaustaviti masakre u školama. U aprilu je čak predstavio zakon o smanjenju starosne granice za kupovinu pištolja sa 21 na 18 godina.\nStatistika je međutim poražavajuća. Godine 2020. nasilje oružjem je ubilo skoro 20.000 Amerikanaca, više nego bilo koje druge godine u najmanje dve decenije, prema podacima iz Arhiva za nasilje oružjem. Roditelji osumnjičenog tinejdžera za pucnjavu u Mičigenu optuženi su za ubistvo iz nehata, jer nisu obratili pažnju na više znakova upozorenja pre tragedije, ali su se izjasnili da nisu krivi.\nA ova, poslednja u nizu, pucnjava u SAD je podstakla i žestoke debate o zakonima i pravima na oružje. Porodice učenika ubijenih u ranijim pucnjavama u školi izjasnile su se protiv fotografije kongresmena. Fred Gutenberg, čija kćerka DŽejmi je ubijena u pucnjavi u srednjoj školi Parkland na Floridi 2018. godine, jednom od najgorih školskih napada u SAD, postavio je njenu sliku, kao i njenog nadgrobnog spomenika ispod objave do zuba naoružanog kongresmena i njegove porodice.\npuške Božićna čestitka američki kongresmen božićna fotografija


Elon Mask odlazi sa svog rukovodećeg mjesta u Tesli - Virtual Road auto-moto magazin\nElon Mask odlazi sa svog rukovodećeg mjesta u Tesli\nVRmagazin listopada 04, 2018 Novosti\nGeneralni direktor kompanije Tesla, Elon Mask, postigao je sporazum sa Securities and Exchange Commission (SEC) vezan sa prevarom i osiguranjem, ali i tužbom koja je nastala nakon njegovog nepopularnog tvita o „osiguranim sredstvima“...\nSudeći prema terminima dogovora, Mask bi trebalo da plati dvadeset miliona dolara, a ova sredstva će dalje biti distribuirana ka oštećenim investitorima koji su vezani za ovaj sudski proces. Mask će takođe biti primoran da istupi sa svog rukovodećeg mjesta u kompaniji Tesla.\nGeneralni direktor će biti zamijenjen za sada nepoznatim nezavisnim vlasnikom koji će tek biti imenovan. Ovo bi moglo da bude samo privremeno riješenje, jer zabrana upravljanjem kompanijom Tesla dolazi samo u trajanju od tri godine. Nakon ovog perioda, Elon bi mogao da se vrati i ponovo bude izabran za glavno lice svog brenda.\nU povezanim vijestima, SEC je takođe optužio kompaniju Tesla kako nije podnijela određene mjere i procedure vezano za tvitove njenog direktora. Pritužba je vezana za to što su iz brenda obavijestili investitore o tome da će nalog kontraverznog direktora biti korišten kao sredstvo za iznošenje informacija o brendu, ali je kompanija zakazala kada su u pitanju otkrivanja kontrola ili procedura koje će odlučiti da li Maskovi tvitovi posjeduju informacije potrebne za zatvaranje slučaja između SEC i nje. Ukratko, brend Tesla nije efektivno provjeravao Maskove tvitove kako bi osigurao da su oni u potpunosti usklađeni sa zakonom.\nKompanija Tesla se dogovorila na sporazumno rešavanje spora, dok će SEC odrediti dva nova, nezavisna direktora. Kalifornijski brend zahtjeva i uspostavljanje novog komiteta i odbora nezavisnih direktora i postavi dodatnu kontrolu i procedure koje će provjeravati Maskove komunikacione radnje. Ovo se vjerovatno vezuje za neke od posljednjih bisera legendarnog inovatora i pronalazača, a jedan od njih je i nazivanje spasioca djece iz tajlandske pećine „pedo“ likom.